Onneksi olin maltillinen vuosi sitten:\nToivon terveyttä riittävän kaikilla osapuolilla.\nLystillä aion pitää agilityssa lähdöt ja kontaktit kunnossa. Viimeisin agiserti olisi kiva, mutta ennen kaikkea toivon tulosvarmuutta. Siihen vaikuttaa molempien yksilösuoritukset että yhteistyö.\nLykyn kanssa agilityssa lisätään taitoja ja suoritusvarmuutta. Tulostavoitteita en aseta. Tuloksia tulee ja tuuri kääntyy oikein päin, kun ollaan sillä tasolla. Jälkeä jatketaan, samoin tokoa. Canicrossaamme, jos kroppani kestää.\nOmiksi tavoitteikseni asetan agilityn ohjaamisen parantamisen sekä teknisesti että henkisesti. Nyt moni rata on ratkennut yhden hetken herpaantumiseen. Alkuvuodesta on treenattava käsi paketissa, mutta ei se kaikkea estä. Koiria vien edelleen eteenpäin niiden ominaisuuksien vaatimalla tavalla.\nKuinka vuosi 2014 sujui?\nHelmikuun lopussa alkoi Projekti Vire, joka on kantanut koko vuoden. Se jatkuu edelleen. Mm. tavalliset remmilenkit ovat muuttuneet täysin. Haisteluun ja lenkkiin kuluu aikaa, mikä on parhaimmillaan aika meditatiivista.\nLystin kanssa meillä oli agilityn suhteen hyvä vuosi. Huhtikuussa Mössykästä tuli agilityvalio. SM-kisoissa päästiin finaaliin, mikä oli huikeaa! Kesä ja syksy kului käytännössä treenaamatta ja silloin kisattiinkin hyvin vähän - tassuista johtuen. Kerättiin kuitenkin 5 nollaa, tupla sisältäen, joten ensi vuoden SM-kisoja varten tarvitaan enää 2 nollaa.\nTilasto: Kisasimme 52 starttia, joista nollaratoja oli 15 eli 29 % (vuosi sitten 16 %). 9 x 5 vp 17 %, 2 x 10 vp 4 %. Hylkäännyimme 26 kertaa eli 50 % lähdöistä (viime vuonna 79 %). Hylkäykset olivat yleensä yhden kohdan erheitä. Projekti Vireen jäljiltä se oli paremmin hallinnassa myös radalla, joten alkuun tuli virheitä, kun se ohjautui liian herkästi. Loppuvuodesta kerran Lysti jätti jopa menemättä putkeen, jonne tosin ohjasinkin huonosti, mutta valtava putki-imu on selätetty! Tilastojen valossakin meni paremmin kuin vuosi sitten. Lysti tuntuukin hyvin käteen sopivalta, varsinkin jos hallinta pitää.\nTerveys reistasi. Lysti sairasti ainakin yhden virtsatieinfektion. Verikokeet paljastivat, että se tarvitsee jatkuvaa vitamiinisubstituutiota suolistotulehduksen jälkeisten imeytymisongelmien vuoksi, myös sen haima-arvot ajoittain nousevat. Tassuvaivat alkoivat toukokuussa ja oireilivat vielä marraskuussakin. Uutena Lysti alkoi oireilla myös silmänympäryksillään. Tehtiin uudet allergiatestit, joiden mukaan Lysti oli herkistynyt lisää. Siedätyshoito aloitettiin lokakuussa ja sen annosnostot keskeytettiin kahteen otteeseen lisääntyneen kutinan takia. Kuvautin selän uudelleen joulukuussa. Virallisen lausunnon mukaan nikamat eivät ole epämuotoisia, spondyloosista selkä on puhdas ja välimuotoinen nikama on luokiteltu laadultaan lievimmäksi (LTV1). Joulukuun lopun kisoissa Lysti liukasteli ja kaatui, loukkasi vasemman olkavartensa, mitä hoidetaan nyt jäillä ja levolla.\nLykyn kanssa keskityttiin agilityssa ja arkielämässä vireeseen ja hallintaan, agilityssa lisäksi ylösmenokontakteihin ja loppuvuodesta taas rimoihin. Agilitykisoissa ei saatu yhtään nollarataa, mutta hilkulla oli monta kertaa. Treeneissä se on edelleen makea ja tarjoaa huikeita elämyksiä, ajoittain kisoissakin. ;) Se tekee täysillä ja nopeita ratoja. Minusta tuntuu, että ohjauksellisesti etenin sen kanssa. Loppuvuodesta aloin ohjata hiljaisemmin kuin ennen, saas nähdä, mitä se poikii.\nTilasto: Kisasimme vain 20 starttia, joista 5 vp x 5, 10 vp x 2, 15 vp x 2, hylkyratoja 11. Yksi hylkyrata oli vitosen arvoinen, mutta meidät hylättiin maalin jälkeen, koska otin pannan liian aikaisin esiin.\nMistä meidän virheet tuli? Koira hyppäsi 5 x puomin ylösmenokontaktin yli, kerran keinun ylösmenon yli. 9 x ongelmia tuotti hypyt: tippui rima, muurin kalikka tai tuli pituudelta kosketus tai kielto. 11 hylätyn radan takaa löytyy 8 väärää ratoja ja 3 "hallinnallista keskeytystä", yksi oli molempia (väärän radan jälkeen koira ei pysähtynyt kontaktille, joten keskeytin). 4 x väärän radan syy oli irtoaminen väärään putkeen, 2 x ohjautuminen kepeille, yhtä en ole kirjoittanut ylös. Hallinnallisia keskeytyksiä aiheuttivat 2 x lähdöstä varastaminen ja joulukuussa koira teki omaa rataa, jolloin loikkasi myös kontaktin alastulolta.\nPeltojälkeä ei ajettu kertaakaan. Muutaman kerran tokoiltiin, tottisteltiin, juostiin tai liikuttiin kickbikella. Kisahinkua ei muissa lajeissa ole, mikä näkyy.\nMinä: Mielestäni kehityin ohjauksessa molempien koirieni kanssa. Ulkopuolisissa koulutuksissa käytiin jonkin verran: muutaman kerran vierailevilla tähdillä ja säännöllisemmin Kataisen Harrilla. Alatalon Vappu auttoi edelleen hypyissä ja ohjaamisessa. Laadukasta treeniä saadaan myös omassa seurassa: valmennusryhmässä ja viikkotreenissä.\nSelkä on ennallaan. Aloin tehdä täyttä työaikaa, mikä valitettavasti heijastui koiraharrastuksiin. Enää ei keskellä päivää kipaista tyhjään halliin treenaamaan. Kotona olen enimmäkseen mahallani, silloin kun en puuhaile pihalla tai koirien kanssa. Tätäkin kirjoitan mahallani. Töitä teen mahallani. Noin kerran viikossa käyn vetämässä kokouksen livenä. Joskus tekisi mieli kysyä puolen tunnin istumisen jälkeen viereiseltä työkaveriltani: "Sirittääkö sinun jalkaasi?" En kuitenkaan kysy. Joka päivä tulee säteilykipua jalkoihin. Tunto- ja voimapuutokset välillä pahenivat, nyt ovat palautuneet entiselle tasolleen. Vasemman pottuvarpaan ja pohkeen voimat ovat heikentyneet. Joskus syön särkylääkkeitä. Pidemmät kisareissut olen jättänyt suosiolla väliin. Sain para-agilitystatuksen. Pilatesta aloin harrastaa lokakuussa, toivon sen auttavan. Ylämäkitreenit aloitin syksyllä, niiden tarkoituksena on pitää jalkojen lihaskuntoa yllä.\nVoin ehkä sanoa, että olen vihdoinkin sopeutunut elämään selkäni kanssa? En ole enää niin katkera ja ahdistunut enkä jatkuvassa kodeiinipöllyssä (kodeiini muuttuu elimistössä morfiiniksi). Tämä on niin kliseistä, mutta osaan nauttia hetkestä. Oli se sitten tyytyväinen yhteenkuuluvaisuuden vilkaisu tavallisella lenkillä tai saumattoman yhteistyön tunne Lystin tai Lykyn kanssa kovavauhtisella agilityradalla, kun itsekin saan juosta täysiä. "Elän nyt tässä hetkessä eikä kukaan voi viedä tätä minulta pois."\nToivon, että Lykyn kanssa yhteistyö edelleen paranee. Alatalon Vappu on poiminut hienon moton: Luck is what happens when preparation meets opportunity. (Lucius Annaeus Seneca) Toivon myös, että sen terveys kestää.\nLähettänyt Eeva/Kolmiokorvat klo 18:51 2 kommenttia\nOtin Lystin hallille.\nTreenasimme oikealle ja vasemmalle kääntymisiä sanallisen käskyn avulla. Sanallisella ei ole näköjään mitään väliä, koira kääntyy sinne, minne rintamasuunnallani merkkaan, olin sitten sisä- tai ulkokurvin puolella.\nKokeilin takaakiertoja kauempaa käskytettynä. Tämä on juttu, joka aina unohtuu ja unohtuu. Treenaamista jäi.\nTsekkasin pakkovalssin kepeille. Viime kisoissa olisi ollut paikka tehdä tämä, mutten uskaltanut. Lystille tämä ei tuottanut nyt minkäänlaisia vaikeuksia.\nHarjoittelimme putki-keppi-erottelua. Lysti ei mennyt putkeen, vaikka se houkutteli. Se on selvästi edistynyt viime kertaan verrattuna\nLeijeröin puomilla. Tämä kuuluu vaikeuttamispäätökseeni. Lystiä ei haitannut, vaikka juoksin keppien toisella puolella. Juoksin sieltä sen luokse palkkaamaan alastulolle.\nLeijeröimme keinulla. Tämän aloitin varovaisesti matkaa kasvattaen ja Lystin ilmettä tarkkaillen. Haluan, että se on röyhkeä ja varma eikä vapiseva haavanlehti. Syötin sitä aluksi keinun alastulolla. Se söi ahnaasti ja sain vaikeutettua treeniä nopeasti. Lopulta lähetin sen putkesta renkaalle, miltä keinulle. Samalla erkanin itse keppien toiselle puolelle ja vedin kepeille pakkovalssille. Lysti oli varma. Kehuin sitä rohkeaksi tytöksi sen purressa vahvasti leluun.\nKatsoin kaukaa ohjaamisesta juttuja. Mietin, voisivatko ne toimia Lykyllä. Siinä vaan tarttee käskyttää aika paljon suullisesti enkä halua heti romuttaa hiljaisuussysteemiäni. Toisaalta, jos selkä hajoaa kunnolla, muita ohjaamisvaihtoehtoja ei ole.\nAurinko paistoi hetken aikaa. Täällä on ollut aika pilvistä, vaikka pakkasta on ollutkin. Kävin Lykyn kanssa pitkällä metsäkävelyllä. Innostuin tottistelemaan sen kanssa metsätiellä. Hienosti se loksahtaa seuraamaan ja muistaa jäävät. Samalla harjoittelin vireenlaskua purupatukalla. Hyvin koiruus laski kierrokset ja oli kuuliainen seuralainen muutenkin.\nLähettänyt Eeva/Kolmiokorvat klo 15:37 0 kommenttia\nTunnisteet: Agi-treenit, Lykyn tottelevaisuus, Projekti Vire, Vieheleikki\nOn aika laskeutua joulunviettoon. Toiset tekevät sen vähän nopeammin (kts. kuva alla). Toivotan hyvää joulumieltä teille kaikille.\nLähettänyt Eeva/Kolmiokorvat klo 13:27 4 kommenttia\nKävin Lykyn kanssa agilityhallilla. Muokkasin osan radasta ykkösiä vastaavaksi luukutukseksi.\nEnsin hypnotisoin Lykyn, sitten alettiin tehdä.\nVaikeita keppikulmia: Ihan keppien sivusta toiseen päähän avo- tai sulkukulmaan. Houkuttimeksi käärin u-putken keppien pään ympäri. Muutaman erheen jälkeen Lykky selvisi loistavasti.\nVähän kiemuraista hyppysuoraa, joka päättyi putkeen: Mukana oli ruotsalainen okseri, jonka Lykky hyppäsi hyvin. Toiseen suuntaan harjoiteltiin loppusuoraa.\nKahden u-putken edessä ennen puomia oli muuri. Kieputin siinä Lykkyä, jotta muurilta tuli kääntymisiä ja toisaalta suoraa etenemistä putkelta muurin kautta puomille tai takaisin. Kerran tipautti kalikan, muuten oli tarkka kintuistaan. Muuri alkaa selvästi käydä tutummaksi. Puomilla pidin huolta kontakteista. Kerran jätti ottamatta ylösmenon. Hoksasi itsekin, että vitsit, se unohtui.\nTsekkasin A:lla kontaktit x 2.\n180 asteen käännökset okserilla. Ekalla kolautti rimaa, joka ei tippunut. En palkannut siitä. Sitten hyppäsi siististi.\nSama olo tuli kuin Lystin kanssa eilen. Ei pidä tyytyä menemään tuttuja kuvioita, vaan lisätä aina vaikeusastetta johonkin osaan treeniä.\nLähettänyt Eeva/Kolmiokorvat klo 13:02 0 kommenttia\nLähettänyt Eeva/Kolmiokorvat klo 16:26 0 kommenttia\nTänään oli Lystin vuoro. Mentiin samaa rata, mitä Lykyn kanssa eilen. Yksi hyppy hypättiin eri päin, mikä yllättävän tehokkaasti sotki alun ohjaustani.\nMentiin treeniä aluksi ihan pitkänä ratana. Pari kertaa piti ottaa uusiksi, kun sähelsin jotakin. Lystillä oli kiire kontaktien alastuloilta pois. Muuten tuli hyvin ohjaukseen. Putkijarru toimi. Loppusuoran se osaa mennä edellä paremmin kuin Lykky.\nToisella kierroksella vahvistelin kontakteja. Otettiin aina muutaman esteen kautta vauhtia, juoksin itse edellä ja palasin palkkaamaan ruualla. Tämä onnistui keinullakin. Huomio: Jos juoksen reippaasti edellä, Lysti pysähtyy. Jos vieressä hiippailen ja kyttään, koira loikkaa. Tämä tuli todistettua Jyväskylän kisoissakin.\nTäällä on ollut pari (?) viikkoa lämpötila nollan tuntumassa. Lumi on juuri ja juuri pysynyt. Tänään oli jo vähän pakkasasteita ja lumikin valkeampaa. Nautittavaa. Ja yhden tassut tykkää.\nLysti sai tänään siedätyspiikin, 0.8 ml. Seuraava pistos on vasta 10 vrk:n kuluttua, jolloin jatketaan 1.0 ml:n annoksilla.\nTunnisteet: Agi-treenit, Siedätyshoito\nTänään olin Lykyn kanssa Marjan valmennusryhmän treenissä.\nRata oli kohtalaisen suoraviivainen, missä oli lähetyksiä putkiin, putkijarrun paikka ja erityishypyt: rengas, okseri ja pituus. Pituudelta oli täyskäännös.\nTreenattiin putkijarrua, paria eri kuviota kolmeen radan kohtaan ja 5 hypyn loppusuoraa. Putkijarrun unohdin usein itse. Eri kuvioissa päällejuoksu tuntui sujuvimmalta.\nLoppusuoraa harjoiteltiin maalipalkan avulla. Ilman palkkaa Lykky hyppii käskyjä kuunnellen ja himmaillen. Palkan kanssa se ei kysele. Näitä pitää harjoitella lisää.\nAluksi taas hypnotisoin Lykyn. Se tosi nopeasti laskee vireensä (pitää ottaa videolle joskus) - ja nopeasti myös nousee. Se lasku on kuitenkin niin tärkeä taito, että haluan sitä parantaa ja vähintäänkin ylläpitää. Noin yleensä Lykky ohjautui nätisti. En käskyttänyt taaskaan hyppyjä eikä koira tiputtanut yhtään rimaa. Pituuden palikoita se kaatoi kerran, kun ohjasin vastakäännöksen huonosti. Muuten palikat pysyivät pystyssä. Itse olin alkuun työpäivän jälkeen vähän pihalla, mutta pääsin lopulta kärryille.\nPuomin ja A:n otin pariin otteeseen uusiksi, kun ylösmenokontakti oli hakusessa. Jos en sano naksusanaa "tsap", se tajuaa itsekin, että nyt meni vituralleen ja kääntyy pois. Hauska koira.\nLopuksi tehtiin rata nollalla läpi. Sanoin ennen lähtöä, että me tehdään nyt nolla. Hienolta tuntui onnistua.\nLähettänyt Eeva/Kolmiokorvat klo 18:32 0 kommenttia\nTässä on video Lystin lauantain ekasta radasta:\nAlkoi hiljalleen vaivata yhä enemmän Lystin ristiselän välimuotoinen nikama. Se on todettu 1/2011, jolloin virallista luokittelua ei vielä ollut. Löydös oli symmetrinen, jota ei pidetty koiraa haittaavana. Sittemmin olen lukenut materiaaleja, joiden mukaan välimuotoisen nikaman varsinkin vaikeammat muodot altistavat mm. spondyloosille ja cauda equina -oireyhtymälle.\nLysti ei ole ikinä kääntynyt pienesti. En sen kääntymisiin aikoinaan panostanut. Toisaalta se pelkäsi estejohteita ja kiersi ne niin etäältä kuin kykeni. Aloin tuumia onko se ratakisko vapaasta tahdostaan vai onko selkään kehittynyt muutoksia. Ja mistäs voin olla varma, ettei se nuole allergiatassujaan heijastuskipujen vuoksi? Sukukaan ei ole puhdas, sieltä löytyy spondyloosia ja välimuotoista nikamaa. Kun koira on lisäksi harrastanut suht rankkaa agilitya, niin 6 vuotta on passeli ikä kuvata uudelleen, jottei kiusaa kipeää koiraa. Kaikkien näiden pähkäilyjen vuoksi varasin Lystille kuvausajan.\nSelitin eläinlääkärille pohdintani ja kerroin, että koira venyttelee normaalisti, on kisoissa rimavarma, ei hidasta ennen hyppyjä ja hyppää ihan ok-tekniikalla. "Ihan" tulee siitä, että se ei laskeudu hypyltä kissamaisesti, koska sen etuosa on suorahko. Kisojen jälkeen se ei ole kipeä, jäykkä, äreä tms. Fysioterapiassa hoitamista löytyy vain lapaluiden seudusta. Välillä se hihnalenkillä peitsaa, kuten mielestäni kaikki isot koirat, mutta nostaa ravin helposti ja välillä ravaa kävelyvauhdissakin. Näiden perusteella hän piti isompia löydöksiä epätodennäköisinä.\nLysti painoi 22 kg. Sen silmänympäryksistä otettiin raapenäytteet sikaripunkin varalta. Sikaripunkkia sillä ei ole, joten vaiva menee edelleen allergiseksi. B12-vitamiinia piikitettiin. Eläinlääkärin vääntelyissä se jännitti, murisi ja vilautteli kulmureitaan, joten laitoin kuonokopan, mikä minulla on aina lääkärissä mukana. Jos tavallisesti tutkitaan, Lysti on ihan ok, mutta jos mitään tehdään enemmän, se protestoi.\nKuvat olivat siistit. Ristiselän muutos mennee lievimmäksi LTV1:ksi. Spondyloosia ei löytynyt mistään kohtaa, vaikka koira kuvattiin päästä hännänpäähän. Nikamavälit olivat tasaiset.\nTässä kuvassa näkyy parhaiten muutos: ristiluun harjanne ei jatku nuolen kohdalla. Täältä Kennelliiton ohjeista löytyy vastaava kuva.\nNäillä näkymin Tikkisen ura ei katkeakaan. Doping-karenssia tuli (vain) viikko. Sanoin eläinlääkärille lähtiessäni: "Toiset käy psykoterapiassa. Minä eläinlääkärissä."\nLähettänyt Eeva/Kolmiokorvat klo 17:23 6 kommenttia\nOlin Lystin kanssa lauantaina kisaamassa Johanna Nybergin radoilla, joita voin suositella kaikille. :) Talvi tuli, valtatie oli luminen, ihmiset ajoivat hiljaa eikä ohituspaikkoja ollut. Matkaan kului 20 min pidempään kuin normaalisti, minkä vuoksi olin perillä vasta puoli tuntia ennen starttia. Minit ja medit olivat jo menneet, maksien rata oli valmis ja pääsin suoraan rataantutustumiseen. Tuli siis vähän kiire. On inhottava mennä tutustumaan rataan, kun täytyy etsiä numerot. Onneksi Nybergin radat olivat loogisia muistaa, rataantutustumisaikaa oli runsaasti ja Lystin kanssa lähdettiin vasta noin 30. koirakkona.\nEka radalla oli mm. putki-A-erottelu, slalomin pätkää, putkiansa. Lysti ohjautui nätisti. Se otti kontaktit tarkasti. Jouduin sitä puomin lopussa jopa odottamaan. Keinulla se ei enää hätäillyt. Niinpä tultiin nollalla maaliin. Sijoitus oli 5., koiria noin 35.\nLysti lähti noin 10. viimeisenä. Kun palasin jäähdyttelystä, toinen rata olikin jo valmis ja taas juoksin rataantutustumiseen numeroita etsiskellen. Tästä radasta tuli kaoottinen. Lysti varasti lähdöstä ja koska ahnehdin nollaa, en palauttanut sitä. Pääsin jotenkin kyytiin mukaan. Slalomissa olin vähän hukassa. Puomin alastulolta se loikkasi, mikä ei ollut ihme, koska hallinta petti jo alussa. Pussin jälkeen varmistelin keppejä. Lopun kiemurat sentään suoritettiin yhtä matkaa. Epäilin virhemääräksi 5-10 pistettä. Eikä mitä, nolla tuli siltäkin radalta ja sijoitus oli 4. Näin saatiin tupla! Ihanaa!\nKolmannelle radalle Lysti ei varastanut. Se oli kuitenkin kuumempi ja käännökset valuivat. Yhdessä helpon oloisessa kohdassa luulin sen hakevan automaattisesti putkeen, en ohjannut kunnolla, vaan kiirehdin ohjaamaan hankalaa keppi-putki-erottelua. Lysti ohitti putken ja hyppäsi renkaan, joten hyl. Otettiin putki uusiksi ja Lysti osasi hienosti hankalan keppi-putki-kohdan. Siinä oli paljon elementtejä perjantain treenistä, hirmuinen säkä. Eli putkelta jatkettiin "nollalla"maaliin. Ei siitä kovin hyvä mieli jäänyt, ohjasin kaarrokset huonosti ja keskityin juoksemiseen, Lystiä en ottanut kunnolla mukaan.\nJoka tapauksessa olin valtavan iloinen tuplanollasta ja nollatuloksista yleensäkin. Päivä väsytti ja nukahdin kotona iltauutisten aikaan.\nSunnuntaina heräsin pirteänä aamuneljältä. Tapoin aikaa reilu 2 tuntia ja lähdin Lykyn kanssa kisaamaan. Mennessä ajattelin, että tämän viikonlopun kruunaisi Lykyn nollaradat.\nEkalle agiradalle mennessä Lykky kuumui edellisten koirien suorituksista valtavasti. Se pysyi kuitenkin maassa, mutta oli lentoon lähdössä. Sanoin jollekin tuntemattomalle, että ihan kuin ratsastaisin dynamiittipötköllä. Seuruutin sen irrallaan lähtöön ja istutin paikalleen. Se istui nätisti. Ja olin, että hehheh, näin se on kuuliainen, tässä menee superkouluttaja. Alkusuora oli helppo: hyppy - rengas -kepit. Koira vinkaisi lähtöluvan saatuaan, hyppäsi renkaalta A:lle, minkä jälkeen putkeen ja A:lle uudelleen. Onneton jatkoin vielä keinulle, miltä varastettuaan käskin Lykyn maihin. Se lakosi nätisti. Sanoin tuomarille, että me ei tätä sohellusta enää jatketa ja seuruutin Lykyn maaliin. Hän hymyili ymmärtäväisesti ja tyytyi toteamaan: "Vauhtia piisaa." Teki mieli sanoa takaisin, "mutta hallintaa ei". Tämän jälkeen lampsin autolle enemmän kuin mietteliäänä ja leikin ajatuksissani erilaisilla vaihtoehdoilla alkaen koiran erilaisista kohtaloista lajin vaihtoon. Samalla olin varma seuraavan radan strategiasta: jos hurtta olisi yhtä liekeissä, maali kutsuisi heti.\nToka radalla se olikin erilainen. Olihan se edelleen kiihkeä, mutta nyt ohjattavissa. Alun neljän hypyn loivalta kiemurauralta lähetin sen kulmassa olleeseen u-putkeen, sieltä hypyn kautta seuraavaan u-putkeen, mistä hyppy ja A, minkä alastulolta se roiskaisi putkeen. Tästä oli kaksi hyppyä ja 90 asteen käännös puomille. En ehtinyt merkkaamaan käännöstä ja rytmitin vasta silloin, kun Lykky oli jo lukinnut eka putken. Sinne sujahti, joten hylkäännyimme. Jatkettiin puomilta, miltä hyppy, kepit, hyppy, putki ja loppusuora pituus ja hyppy. Ne meni suunnitellusti, kovavauhtisesti. Yhtään rimaa koira ei tiputtanut. Tältä radalta jäi jo melkein hyvä mieli.\nKisajärjestelyjä haluan kehua koko viikonlopulta. Sekä lauantain JAT:n kisoissa että sunnuntain LAU:n kisoissa aikataulu piti, radat olivat sujuvia ja kilpailukirjat sai heti lähtöjen jälkeen. Sunnuntaina LAU:n kisoissa toimihenkilö jopa tarjoutui ottamaan radan videolle, jonka tosin pyysin radan jälkeen hävittämään. Hän ymmärsi. :D Molemmissa kisoissa lähtö- ja maalialueet rauhoitettiin kivasti.\nMitäs nyt sitten? Treenit jatkuu. Tänä vuonna tuskin enää kisataan. Lauantain onnistumisen jälkeen luulin osaavani jotakin, mutta Lykky kaatoi sangollisen jäävettä niskaani. Hyvääkin löydän: viime aikoina treeneissä painotuksen alla olleet asiat toimivat: kontaktien ylösmenot, muuri ja pituus.\nVire vaan kohdalleen! Hehhee. Ohjasin hypyt taas hiljaa. Ehkä se oli virhe? En usko, koska nyt ei tullut hypyiltä virheitä ja varsinkin jälkimmäinen rata oli sujuva. Ehkä Lykyn olisi pitänyt saada enemmän liikuntaa perjantaina (jolloin treenasin Lystin) tai lauantaina (jolloin Lystin kisat "söivät" Lykyn liikuntaa)?\nKuin olisimme virtuaalisessa lautapelissä: "Palaa lähtöruutuun." Lykky vaan on niin makea, etten halua vieläkään luovuttaa. Järkevintä on luopua sen kanssa kuitenkin tavoitteista ja nauttia matkasta. Mistä tulee mieleeni yhden Harry Potter -elokuvan alku, missä kuski varoittaa matkustajia: "Voi tulla kuoppainen matka." Löysin videoklipin, elokuva on Harry Potter ja Azkabanin vanki.\nTänään oli lomapäivä.\nPistin aamulla Lystiin siedätysliuosta 0.6 ml. En ole ehkä kertonut, että ampulloja on 3. Ensimmäinen on miedointa liuosta, toinen vahvempaa ja kolmas vahvinta. Meillä on nyt kakkospullo menossa. Pistosväli on tällä hetkellä 6 vrk. Jokaisesta pullosta otetaan useita pistoksia. Annos nousee vähitellen 1 ml:aan asti. Annoksen olisi pitänyt nousta 0.2 ml joka kerta, mutta pysähdyin 0.4 ml:aan, koska Lystiä kutitti mielestäni liikaa eka 0.4 ml:n satsi. Toisen jälkeen se oli oireeton. Aamuisen piikin jälkeen se on ollut myös normaali.\nVein Lystin hallille. Lykky sai huilata, koska treenasi eilen. Kivasti menee nyt epätahtiin nämä treenit.\nHarrin rataa treenattiin. Otin videolle. Ensimmäisessä treenataan keppejä. Toisella videolla mennään rataa. Kaksi seurakaveria sattui samaan aikaan hallille ja heiltä sainkin hyviä neuvoja varsinkin keppien suhteen. En Lystiä saanut sunnuntaina millään menemään tuota keppikulmaa ulkopuolelta ohjaten. Vika oli omassa linjassani, ahdistin sen suotta väärään väliin. Nyt se osaa, kun oma liikkeeni ei haittaa.\nLykyn ja Lystin ohjaus poikkeaa paljon toisistaan. Lykyn kanssa yritän tehdä itseni suurin piirtein näkymättömäksi ja kuulumattomaksi. Jos ohjaan Lystiä niin (olen kokeillut), se juoksee minne sattuu. Se tarvitsee jämäkän käskytyksen. ;)\nVideo on hyvä treeniajan mittari. Treenattiin yhteensä 12 minuuttia. Aktiivista aikaa siitä on noin kolmasosa eli 4 minuuttia.\nLähettänyt Eeva/Kolmiokorvat klo 15:56 0 kommenttia\nTunnisteet: Agi-treenit, Siedätyshoito, Videot\nOlin Lykyn kanssa. Ennen kuin päästin sen radalle, hypnotisoin sen. Viskelin kongaa, kunnes koira rentoutui ja alaleuka rentoutui. Olisiko mennyt puoli minuuttia?\nHarrin rataa jatkettiin. Päästiin esteelle numero 24, siinä Lykky jätti hyppäämättä takaakierto-päällejuoksussa. Kait jotenkin ohjaukseni hajosi. Mentiin loppu erikseen, vaikkei se ihan "virheestä alkuun" -ideologian mukaista ollutkaan.\nPalautteen mukaan Lykky on taitava ja lukee ohjausta herkästi. Hyppyjä en edelleenkään juuri käskytä. Ensimmäistä kertaa sain kuulla ohjaukseni näyttäneen rauhalliselta. (!)\nEkalla kierroksella Lykky kesti hienosti lähetyksen kepeille ulkopuolelta ja kiertämiseni häntänsä takaa. Toisella kierroksella kokeilin kepeillä myös päällejuoksu-persjätön niin, että piti mennä koiraa vastaan. Ei Lykky häiriintynyt. Ei ollut edes vahinko - tätä otettiin kolmesti vähän varioiden ja koira oli erehtymätön.\nToisella kiekalla panostettiin myös kontakteihin sekä puomilla että A:lla. Vauhtia otin otettiin putkista tai hypyiltä. Ei se ihan sadalla prosentilla mennyt. Alastuloja pitää muistaa rauhoittaa, herkästi Lykky lähtee ennakoimaan. Kävi yksi jännäkin juttu. Kun käskytin A:lle ennen hyppyä "kii", Lykky pysähtyi ennen hyppyä eli aika jännästi se käskyn yleisti. Onneksi ei ottanut tavakseen!\nErikoishäiriönä yksi treenikaveri vingutti vinkulelua kentän laidalla. Lykky rekisteröi vingutuksen, muttei lähtenyt katsomaan äänilähdettä. Palkaksi annoin sille pitkästä aikaa oman vinkulelun. Oli tyytyväisen oloinen koira. :)\nLähettänyt Eeva/Kolmiokorvat klo 21:40 0 kommenttia\nKävin treenaamassa koirat agilityradalla, kun en viikolla ehdi kuitenkaan.\nLystin kanssa mentiin perjantaista Harrin rataa. Ensin harjoiteltiin aika takaperoista sulkukulmaa. Lysti ei osannut millään, jos lähetin ulkopuolelta. Eikä sitä vielä oppinut. Sisäpuolelta lähettämällä osasi heti.\nSitten mentiin rataa, millä oli myös kauhupuomi. Lysti olikin taitava. Se kesti hyvin kepeillä päällejuoksun ja persjätön. Noin vaan sain sen nollalla maaliin. Jotakin sellaista on yhteistyössä sen kanssa, mikä Lykyn kanssa on vielä hakusessa. Ja puomi? Ei ongelmaa. :)\nLykyn kanssa harjoittelin samaan sulkukulmaan kepeille lähettämisen. Nyt se onnistuikin heti. Lykky kesti myös takana kiertämiseni. Mielestäni testasin kepeillä myös päällejuoksu-persjätön, missä ei ollut nyt ongelmaa. Saatiin tehtyä rataa paljon pidemmälle kuin perjantain valmennuksessa. A:n ylösmenon jouduin otattamaan pari kertaa, koska Lykky ei täpännyt. Sitten alkoi osua.\nLykylle oli nyt kolmas treeni 4 päivään, normaalisti treenataan 2 x viikossa. Minusta sen huomasi. Saa huilata alkuviikon.\nLystin pesin kunnolla. Sen atooppinen iho tykkäisi paljon tiuhemmasta pesutahdista, mikä kolkuttaa omatuntoani jatkuvasti.\nOlin unohtaa yhden tärkeän jutun, noin Lykyn vireen kannalta. Minusta se valmennuksissa nousee liikaa enkä voi siihen kunnolla puuttua. Totta kai siihen vaikuttaa oma vireenikin. Aikaa on muutama minuutti per koirakko enkä voi/halua(?) käyttää sitä esim. koiran viemiseksi autoon. Tänään purin taas perjantaisia juttuja. En laskenut Lykkyä halliin ennen kuin se oli tarpeeksi tyyni. Lisäksi muistuttelin luopumista hyvin modifioidulla vieheleikillä. Eli halliin pääsyn jälkeen heittelin kongaa ja kun Lykky lakkasi nytkimästä perään, annoin luvan.\nLähettänyt Eeva/Kolmiokorvat klo 18:21 0 kommenttia\nTunnisteet: Agi-treenit, Projekti Vire, Videot, Vieheleikki\nTänään oli Kataisen Harrin agilityvalmennusta. Olin Lykyllä.\nRadalla oli kepit hankalasti, joko niille lähetys kimurantti kulman tai u-putken takia tai puolta piti vaihtaa vielä hankalammin. Pääsi taas treenaamaan myös pakkovalsseja ja persjättöjä.\nTällä kertaa mentiin Lykyn kanssa semmoisella systeemillä, että virheestä palattiin lähtöön. Sillä systeemillä sain "paineistettunakin" varmemman ja rennomman otteen ohjaukseen - just sitä, mitä Lykyn kanssa tarvitaankin. Tosin keppejä pysähdyttiin kerran treenaamaan. Olin jälleen mahdollisimman hiljaa. Alla on elävää kuvaa.\nLysti sai tänään siedätyshoitopiikkinsä. Välittömästi pistoksen jälkeen se olisi raaputtanut pistoskohtaa. Sijaisrapsutin sitä kevyesti samasta kohtaa ja sen jälkeen kutka oli ohi.\nKävin Lykyn kanssa hallilla, jotta sain treenattua ylösmenokontakteja vedättämällä. Yhden kerran se olisi tullut ylösmenon yli. Muuten teki nätisti.\nSitten harjoiteltiin muuria. En jaksanut rakentaa kokonaista tekniikkatreeniä, joten otin vain yhden pikkuhypyn alle ja sitten muuri sai olla radan osana. Muuriin ei tullut tänään yhtään osumaa, mutta pituuteen tuli ainakin kerran eli myös pituus on otettava tehotreeniin.\nKoska minulla oli kuvaaja matkassa, mentiin vielä rataa, jotta sain hiljaista treeniä nauhalle. Huippua oli nähdä, että sen kerran, kun sanon "putki", sanon senkin riman päällä. Koiran pitäisi kestää tuollainen häiriö, mutta kun ei ole toistaiseksi kestänyt, niin eletään sen kanssa. Töitä on kuitenkin tehty 2 vuotta asian eteen. Olen tyytyväinen pakkovalssin jälkeiseen elämään, ensimmäistä kertaa johonkin ohjaukseeni.\nLähettänyt Eeva/Kolmiokorvat klo 17:09 2 kommenttia\nAamulla aikaisin jatkettiin eilisestä. Illalla olin jo tuumannut, että jos Lysti oikeasti alkaa puomia pelätä, en sitä enää siedätä. Jääkööt eläkkeelle koko lajista, koska ei urheilusta enää tassujenkaan takia mitään tule.\nLysti ei pettänyt. Se ei ollut yön aikana unohtanut puomipelkoaan. Se pelkäsi sitä ylösmenoa, jolla ei edes käynyt mitään. Vonkui etujalat ylösmenolla "en pysty". Keinulla se onneksi liikkui yhtä luottavaisesti kuin eilen. Lopulta vietin noston (lelupalkka), toistojen ja kehujen avulla se pystyi juoksemaan puomin myös pelottavasta suunnasta. Ilme oli jo melko oikea, mutta himpun varovainen edelleen, ikään kuin joka kerta kokeili etutassuillaan "kestääkö tämä varmasti?". Kaveri näki Lykyn ongelmat. Todettiin, kuinka turkin sisällä tulee aina olemaan sama, varovainen Lysti.\nSitten seurasin agilityvalmennusta.\nLykyn kanssa ehdin vielä nauttimaan valoisasta ajasta ja kävimme pitkällä metsälenkillä. Se muisti hyvin, kuinka vapaana kuljetaan kuulolla. Osan matkasta pidin sitä takanani, jotta enimmäkseen hallilla käytettyyn "taakse"-käskyyn liittyisi rento mielentila. Tavoitin välillämme yhteenkuuluvuuden tunteen. Lyskyn kanssa sitä osaa arvostaa. :) Paluumatkalla kokeilin, uskoisiko se nimeä "Lykke". Uskoisi.\nKirjoitin loppukesästä Belgianpaimenkoirat-lehteen Lystistä valioesittelyn. Lehdessä on oma palstansa valioita varten. Lehti tuli pari viikkoa sitten, sillä koko juttu palasi mieleeni. Lähetin julkaistavaksi alla olevan valokuvan. Pojan kanssa tuumattiin, että Lysti on siinä sopivan ylpeän ja varman näköinen. Alla on teksti.\nKiitän kaikkia meitä kannustaneita ja opettaneita.\nLähettänyt Eeva/Kolmiokorvat klo 13:33 0 kommenttia\nTunnisteet: Agi-treenit, Jotakin muuta, Puomin ylösmeno\nKävin Lystiä virkistämässä agihallilla. Mentiin kontakteja. Ensin keinua, jolla Lysti oli tosi reipas. Pystyin ottamaan sivuttaisetäisyyttä 4 metriä ja saman verran olemaan edellä ja koira vaan hinkui keinulle ja pysähtyi paineettomasti alastulolle.\nSitten treenattiin puomin ylösmenoja. Yhdellä kerralla Lysti menetti tasapainonsa ja aikansa taiteiltuaan hyppäsi ylösmenolta (eli ei edes vielä täydestä korkeudesta) maahan hallitusti. Sen jälkeen puomille ei voinut millään kiivetä. Koira huusi takajalat maassa, etutassut ylösmenokontaktilla. Siinä sitä sitten oltiin. Puomin toiselta puolelta se uskalsi kivuta ihan normaalin näköisesti. Lopulta lähdettiin hallilta pois, kun puomi jäi vaiheeseen: horjahduspuolelta se kipusi puomin normaalisti, ei-horjahduspuolelle se jäi vonkumaan ylösmenon 2on2offiin, ellen ollut vierellä rohkaisemassa. Näin tämän pitikin mennä. :(\nTäytyy varmaan huomenna mennä hallille uudelleen.\nLähettänyt Eeva/Kolmiokorvat klo 20:05 0 kommenttia\nLumi on miltei sulanut ja joka paikka on loskassa. En ottanut Lystin parantuneita tassuja sohjoon hautumaan, joten lähdin Lykyn kanssa ryhmätreeniin. Rata oli Harrin tuttu rata.\nEka kierroksella menin puomia yhden hypyn takaa naksun kanssa nakkipalkalla. Ensin vedättämättä, sitten edellä juosten. Hyvin Lykky osuu.\nSitten tein radan alkua ja harjoittelin tiukkaa poispäinkääntöä. Siinä kannattaa lähteä juoksemaan heti, kun koira lukitsee hypyn. Pystyhyppyjä treenasin myös. Näissä kannattaa rytmittää/odottaa sen verran, että Lykky reagoi.\nToisella kierroksella harjoiteltiin merkkausta ja viskileikkausta/backlappia. Se alkoi sujua. Kepit mentiin kahdesti. Palkkailin hyppyjen jälkeen. Olen palkannut aivan liikaa putkien jälkeen. Palkka on liian helppo kaivaa esiin silloin, kun koira on putkessa.\nLopuksi teetin muurilla hyppytekniikkaa, noin 8 toistoa. Ekalla Lykky hipaisi muuria, sitten loikki puhtaasti, vaikka häiriköin kuinka paljon.\nHiljaisuussysteemi jatkuu. Siitä oli sattumalta tuoreessa Cleanrunissa juttua, joten minussa on vähän ennustajan vikaa tai tällä blogilla on korkea-arvoisia kansainvälisiä lukijoita. ;) Lykky näyttää hyötyvän, jos sanon ääneen putket, kontaktit ja pujottelun. Muuten vilkaisee, minne pitäisi mennä. Hypyt ei käskyjä tartte. Minusta on hauskaa se hiljainen ähinä, millä mennään. Aiemmin en ole sitä kuullut.\nTemppulinjaa on jatkettu. Lysti muistaa vaivatta, miten jalkojeni välistä pujotellaan. Lykky lakoaa pedilleen käskyllä "peti".\nLopuksi vielä oksennustarinoita vol. 108. Eilen olin lähdössä pilatekseen (ensimmäinen harrastus kuuteen vuoteen, mihin ei oteta koiraa, jos tanssia ei lasketa). Juuri, kun olin astumassa ovesta, alkoi Lysti kurnuttaa (jokainen koiranomistaja tunnistaa äänen) maha pesurumpuna pumpaten ja pian oksensikin sängylleni (tämä on aina yhtä ihanaa) narulelun palan. Saman palasen, minkä nielaisi ryhmätreenissä kaksi viikkoa sitten. Olin jo unohtanut koko episodin. Ihmettelinkin, kun sitä yhtenä yönä närästi. Oksennettu narulelu oli 8 cm pitkä ja 3 cm halkaisijaltaan. Kun ihailin oksennusta helpotuksen huokauksesta hengittäen, vältettyä suolitukosleikkausta huojentuneena miettien, Lysti rouskaisi lelua kahdesti ja nielaisi sen uudelleen. En voinut jättää siihen. Ajattelin, että nyt lelupala mahtuu suoleen, kun on kahdella puraisulla pienennetty. Nieletin Lystillä pari teelusikkaa suolaa ja kohta se oksensi narulelun uudelleen. Nyt olin tarkkana ja sain muikean hajuisen lelun vietyä roskikseen. Sitten vauhdilla juoksin autoon ja kurvailin pilatekseen, jonne ehdin just tunnin alettua. Olin niin tohkeissani, että kajautin koko ryhmälle: "Anteeksi, että myöhästyin. Koirani oksensi matolle (tajusin livauttaa valkean valheen ja vaihtaa sängyn vähemmän iljetystä herättävään mattoon) juuri lähtiessä." Puolet porukasta naurahti (selvästi koiraihmisiä), puolet katsoi vaivautuneena. Yksi vaivautuneen näköinen ihminen, joka valitettavasti oli vieressäni, siirsi jumppa-alustaa puoli metriä kauemmas. Meinasin kailottaa, että "pesin kyllä käteni", mutta muistin (mikä aiemmin unohtui), että vaikeneminen on kultaa.\nTunnisteet: Agi-treenit, Hyppytekniikka, Puomin ylösmeno, Temput\nLähettänyt Eeva/Kolmiokorvat klo 17:16 0 kommenttia\nLysti sai tänään taas siedätysainetta. Seuraava piikki on 6 vrk:n päästä. Sen tassut ovat edelleen lievästi ärtyneet. Sai siksi sinkkivoidetta ja tossut. Koska ulkona on liukasta, tossuilla vielä liukkaampaa, ulkoilut ovat olleet lyhyitä. En halua uittaa sen paljaitakaan tassuja sulavassa lumessa. Jos se olisi kunnossa, olisin kisannut ensi lauantaina. Nyt se(kin) jää. :(\nKorvaukseksi treenattiin kotitemppuja: valokatkaisimen painamista, peruutusta, kurreasentoa, käännöksiä, ratsastusta (=koiruus tulee jalkojeni väliin ja pysyy siinä, vaikka liikun) ja jalkojeni välistä pujottelua. Lysti on näissä valtavan innokas.\nLykyn kanssa tottistelin iltalenkin yhteydessä. Siitä onkin aikaa. Hyvässä muistissa oli koiralla jäävät: seisominen, istuminen ja maahanmeno. Juoksusta se oikein plätsähti maihin. Seuraamisessa kävelin erilaisia kiemuroita, otin sivuaskelia, peruutin jne. Ei ongelmaa.\nLelun irrotuksen jälkeen se jäi lussuttamaan ilmaa, kuten joskus ennenkin tottistellessa. Aiemmin tämä purettiin haukuttamalla. En nyt haukuttanut/nostanut sitä, vaan silitin sitä päästä ja sanoin lempeästi "rauhoittuu". Hampaiden klakse lakkasi siihen.\nKotona naksuttelin Lykylle uutena temppuna pedilleen menoa. Ostin lattialle sen lempimakuupaikalle pehmustetun alustan, jonka se heti otti käyttöön. Naksuttelin sitä nyt. Lykky yhdisti naksuttelun nopeasti kosketusalustaan ja alkoi täpätä petiään kuin se olisi ollut kosketusalusta. Noin 20 naksuttelulla mulla oli koira, joka kävi pedilleen maate. :) Yhdistän ensi kerralla käskysanan. Saa olla "peti". Suurena tavoitteena on saada Lykky jatkossa odottamaan pedillään, kun vieraita tulee.\nAi niin. Semmoinen uusi juttu me ollaan keksitty, että koirien puuro valmistetaan nykyään takassa. Kun takkaa on illalla lämmitettu ja hiillos hiipunut, laitetaan ritilälle 3 litran uunivuoka. Aamulla sieltä voi nostaa lämpimän ja valmiin puuron. Ehkä saan tehtyä joskus ihmisillekin uunipuuroa. Vaikka ohrasuurimoista?\nLähettänyt Eeva/Kolmiokorvat klo 22:15 0 kommenttia\nTunnisteet: Lykyn tottelevaisuus, Siedätyshoito, Temput, Terveyteen liittyvät\nTänään tuli Kataisen Harri meitä opettamaan. Osallistuin Lykyn kanssa. Jos Lystin tassut eivät olisi niin kiikun kaakun, olisin ottanut paikan sillekin. Käytännön opetuksen lisäksi oli jälleen tunti teoriaa.\nRadalla sai luukuttaa menemään, koska suoran jälkeen oli aina käännettävää, takaakiertoa tms. Sovelsin hiljaista ohjausta mahdollisimman pitkälle.\nRata alkoi pitkillä esteväleillä ns. mersun merkillä, minkä jälkeen päällejuoksu ja suorahkoon putkeen, mistä hypylle, jolle pystyhyppy. Ennen hyppyä oli parasta ehtiä persjättöön. Tämä onnistui, kun sai tarpeeksi etumatkaa ennen putkea. Ehdin. Pystyhyppy oli paras tehdä oikean siivekkeen kautta, miltä koira sai paremman linjan seuraavalle kahdelle hypylle. Tämän tein aluksi vasemman siivekkeen kautta kierrättäen, minkä vuoksi Lykky ohjautui muurille. Pitää muistaa tarkistaa linjat!\nOtettiin tämä uusiksi oikean siivekkeen kautta ja sitten sujui. Sitten piti losottaa suoraan, koska oli ehdittävä pakkovalssi-persjättöön, millä ohitimme ansaputken. Siitä hypyn kautta kaksi pystyhyppyä. Näitä kahta pystyhyppyä treenattiin. Lykkyhän kääntyy hyvin, mutta laistoin itse. Koska merkkasin ponnistuskohdan liian kauas, Lykky hyppäsi pidemmäs. Minun oli siis mentävä riman lähelle merkkaamaan. Tällöin koira kääntyi. Näitä olisi hyvä vahvistaa palkan kanssa. Ja vaivauduttava itse tekemään enemmän työtä.\nPystyhypyiltä koira lähetettiin putkeen, miltä taas suoraan hyppy leijeröiden ja takaakierto. Muuri, valssi, toinen hyppy ja slalomia, miltä putkeen. Tämä oli toinen piste, missä pysähdyttiin harjoittelemaan, koska Lykky hakeutui slalomilta putkeen. Tässä huomasin, millaisen inflaation sana "Lykky" radalla on kokenut. Sillä ei ollut mitään tehoa, jos koira oli jo putken lukinnut. Tähän auttoi pystyhypyn merkkaus myötäkädellä. Seuravalla hypyllä tein backlapin, jossa ajauduin vähän riman eteen. Lykky hyppäsi silti puhtaasti.\nPutken jälkeen oli vielä pakkovalssia ja päällejuoksua, minkä jälkeen isompaa suoraviivaista rinkulaa.\nEka kierroksella suoritimme rataa noin 18 hypylle saakka, missä jäätiin slalomkohtaan. Toisella kierroksella treenattiin pystyhyppyjä ja slalomia. Harri kellotti 10 esteen pätkissä. Lykky meni koko ajan yli 5 m/s etenemällä. Viimeisin kierros oli yksi veto. Se meni kyllä persiilleen ja harmittaa vähän. Lykky oli edellisiä kierroksia nopeampi, ehkä oma vireeni oli korkeampi? Yksi rima tippui ja olisi hylkäännytty useassa kohtaa. Jotenkin rämmittiin rata loppuun. Jäipä ainakin treenattavaa.\nOnneksi kaksi ekaa kierrosta olivat hyviä. Mielentila oli sekä koiralla että minulla hyvä ja tehtiin puhdasta rataa. Hiljainen linja (käskytän vain välttämättömissä kohdissa) tuntuu hyvältä. Sitä tukee sekin havainto, että en minä Lykkyä saa pois ansaesteeltä, vaikka huutaisin mitä. Kaikki perustuu ennalta ohjaamiseen.\nMietin illalla tämmöistä: Miten pitäisi menetellä, jos koira kulkee yli 5 m/s, hypyltä puomille on 5 metriä enkä saa käskyttää koiraa hypyn päällä? Vaihtoehdoksi jää käskyttää hypyn jälkeen, jolloin ei ehdi edes sanoa koko kontaktisanaa ja ainakin se tulee myöhässä koiralle, joka ottaa yhden, max kaksi laukka-askelta. Käskytys on siis tehtävä ennen hyppyä ja näitä on treenattava.\nPäivän tunnelmat: on edelleen hirmuisen makeaa, kun yhteistyö sujuu kovassakin vauhdissa.\nMaalihyppy taannoisissa kisoissa\nLähettänyt Eeva/Kolmiokorvat klo 17:19 0 kommenttia\nTapaus fleecepeitto jäi minua vähän vaivaamaan. Seuraavassa kuvassa on alkutilanne, jossa peitosta näyttäisi puuttuvan neliö fleeceä. Koska neliötä ei koiran sisuksista löytynyt, tarkastelin, mitä peitolle oli oikeasti tapahtunut. Se oli vain leikelty.\nIllalla katsoin televisiota ja keräsin peiton riekaleita olkapäilleni. Lykky tuli eteeni ja haisteli peittoa lumoutuneena. Halusin katsoa, mikä tämä juttu oli. Ojensin sille peiton reunaa, jota se alkoi silmät kiinni leikata poskihampaillaan. Kun se oli saanut palan katki, se halusi lisää. Annoin taas. Nyt se leikkasi toisen puolen poskihampaillaan fleecen katki. Se piti silmänsä ummessa, korvat raukeina ja nautti ilmiselvästi. Palat piti antaa sille poikittain suuhun tai se korjasi ne itse oikein päin. Katkomisen jälkeen ojensin sille aina seuraavan ja seuraavan palan. Siinä oli jotakin meditatiivista. - Lisäksi mulla on tuossa Lykyssä hyvät sakset. Enää puuttuu sana, millä pyydän pilkkomaan.\nLähettänyt Eeva/Kolmiokorvat klo 14:28 2 kommenttia\nTämä Haloo Helsingin "Hetki on kaunis" sopii tämän tekstin taustamusiikiksi.\nVietin vapaapäivää pitkästä aikaa. Ajoin aamulla Lykyn kanssa hallille treenaamaan.\nAlatalon Vappu neuvoi meitä muuriongelmassa. Hän jaksaa tsempata minua muutenkin. Olen iloinen, että hän kuvailee Lykkyä herkkyytensä vuoksi vaativaksi ohjattavaksi. Hänen ohjeidensa mukaan otin muurin mukaan vähän muokattuun etäisyyden arvioinnin sarjaan. Lykky tiputti ensimmäisen neljän toiston aikana muurin kalikan kolmesti. Olin suorastaan innoissani! Muuri on siis hivoitellen hyppäävälle Lykylle oikeasti hankala, mutta nyt päästään hoitamaan asia pois päiväjärjestyksestä. Muokkasin sarjaa kahteen otteeseen ja lisäsin häiriötä. Muilla toistoilla Lykky piti kalikat ylhäällä. Jatkamme harjoituksia.\nSitten siirryin radan puolelle. Se olikin kiva rata. Oli takaakiertoja ja pyöritystä, myös puomin ali menevä putki, jonka jälkeen joutui leijeröimään koiran toiseen putkeen. Oli myös 4 välistävetoa peräkkäin.\nEka kerralla Lykky unohti ottaa puomin ylösmenon. Huusin "oijjoijjoi" ja vein koiran ääneti lähtöön. Jatkossa se täppäsi tassunsa ylösmenolle kunnolla. Se ohjautui valtavan hyvin.\nKesken pyöritysten tajusin aivan turhaan hokevani "Lykky! Tässä!" ja muistin sen toisen jutun (muuriharjoitusten lisäksi), minkä päätin Lykyn juoksutauon aikana: Alan ohjata sitä mahdollisimman ääneti. Koska en kerran osaa avata suutani oikeassa kohtaa, vaan möläytän aina jotakin, kun se on riman päällä, jolloin koiraparan pää nousee kuuntelemaan ja takajalat tippuu, tiputan yhden häiriötekijän pois. Lykky on valtavan herkkä ohjaussignaaleilleni ja pyrkii toteuttamaan ohjaustani mahdollisimman nopeasti, joten ääniapu on varmasti ollut vähämerkityksisin ja selvästi suorastaan haitallinen. Kontaktit käsken vielä suullisesti, samoin kepit ja jotkin erottelupaikat, jos on pakko, mutta muuten aion kokeilla vaiti ohjaamista.\nTestasin tätä radalla. Koin jonkin sortin ahaa-elämyksen. Pystyin keskittymään paremmin ohjaamiseen, kun ei tarvinnut puhua. 4 takaakiertoa työntämällä sujuivat ilman sanoja. Luulen, että Lykky osaisi myös kepit ilman käskyä. Ehtiihän tässä kokeilla. Siinä hiljaa koirani kanssa treenatessa pystyin keskittymään myös Lykkyyn paremmin, sen hengitykseen, liikkeeseen, innokkaaseen hinkumiseen, esteiden lukitsemiseen. Siinä oli jotakin maagista yhteenkuuluvuuden tunnetta ja siihen liittyy tämän kerran kappalevalintakin.\nJäähdyttelylenkillä Lykky kakki ensin normaalisti. Sitten se yritti kakkia useita kertoja muutaman kymmenen metrin välein. Läähätti ja tuijotti minua kivuliaan oloisena. Silloin tajusin, että juuri eilisiltana se lussutti fleece-torkkupeittoa eikä vaan lussuttanut, vaan myös nieli sitä. Torkkupeitto muistuttaa nykyään isoäidin pitsiliinaa. Suolitukos! Tämän välähdyksen jälkeen treenin euforia kääntyi totiseksi peloksi koiran tilanteesta. Soitin tutulle eläinlääkäriasemalle, että mitäs tehdään. Sinne päästiinkin heti näytille, jottei tarvitse viikonloppua vasten murehtia.\nLykky käyttäytyi vastaanotolla mallikelpoisesti. Se tervehti eläinlääkärin ystävällisesti ja oli tutkimuspöydällä aloillaan. Se tutkittiin läpikotaisin ja tultiin siihen tulokseen, että suolitukosta ei ole. Sain ohjeen antaa parafiiniöljyä varmuuden vuoksi. Todennäköisimmäksi syyksi oireiluun jäi se, että Lykky reagoi treeniin mahallaan. Sehän teki sitä nuorempanakin. Nyt en antanut sille edes aamuruokaa ennen halliin menoa. Kotiin tultua se söi normaalisti. Seuraan sitä vielä. Fleecepeitto lähtee. Punnitsin Lykyn lähtiessäni, se painaa 26 kg tyhjällä mahalla (mahdollinen fleecekin painaa vähän).\nLysti saa nyt 5 päivän välein vahvemmasta pullosta siedätysainetta. Eilen meidän treenit jäivät väliin, koska sen toisessa takatassussa oli uusi ihorikko. Tassuja tutkiessani hoksasin, että tassukarvat olivat ihan kovat ja tikkumaiset. Tuota meidän katua suolataan intensiivisesti ja vaikka on ollut pakkasia ja lunta, suolaa silti imeytyy tassukarvoihin. Se nyt ainakin pahentaa tilannetta. Jatkamme tassujen huuhtelua.\nLähettänyt Eeva/Kolmiokorvat klo 14:20 2 kommenttia\nTunnisteet: Agi-treenit, Hyppytekniikka, Siedätyshoito, Terveyteen liittyvät\nLystin kanssa olin agilitykisoissa.\nEka rata oli agilityrata, minkä alku oli haastava. Toinen hyppy oli pituus, miltä oli n. 60 asteen käännös keinulle, miltä 45 asteen käännös renkaalle, minkä jälkeen takaakiertohyppy. Moni hyllytti tässä kohtaa, koska eivät ehtineet ohjata takaakiertoon. Tätä kohtaa mietin tosissani, koska Lysti lähtee keinulta yleensä sukkelaan. Toisaalta se on kestänyt sillä viime aikoina treeneissä.\nTein kaksi suunnitelmaa. Ensinnäkin ohjasin keinun oikealta puolelta. Jos Lysti pysyy keinulla, juoksen vauhdilla ja linjaan ja työnnän sen vasemman siivekkeen taakse. Jos ei pysy, yritän kääntää sen renkaan jälkeen valssilla ja pyöräyttää oikeanpuoleisen siivekkeen kautta takaakiertoon.\nKäsitykseni Wala-Bruinin agilityradan alusta.\nLysti kummasteli ennen lähtöä ulkohuussia, sitten palkintoja, pöytäliinoja ja metalliaitoja. Se näytti siltä aralta koiralta, miltä joskus muinoin. Lähtöön se istui epävarmasti, mutta pysyi tarpeeksi. Keinulla se yllätti, pysähtyi siihen hyvin. Sain etumatkaa renkaalle ja linjattua juoksuni niin, että takaakierto oli vaivaton. Sen jälkeen hypättiin pari hyppyä slalomina, joiden jälkeen tein persjätön ja ohjasin A:lle. A:n alastuloa Lysti ei ottanut. Olin itse ottanut sivuttaisetäisyyttä, koska koira kuului ohjata sivulle u-putkeen. Putken jälkeen oli okseri ja kepit, joilla leikkasin takana. Kepeiltä käänsin Lystin valssilla u-putken väärään päähän. Sieltä hyppy - päällejuoksu - suoraan putkeen - pakkovalssin tapaisella hyppy ja puomille. Ja tämä oli taas hieno. Lysti otti ylösmenon, kuten olen sille opettanut viime aikoina. Alastulo myös hyvä. Siitä muuri ja putkeen, miltä vielä yksi hyppy ja maaliin. 5 vp siis ja koira hyvän tuntuinen. A:lla olisi varmaan pitänyt reagoida toisin, mutta en nyt reagoinut.\nPihalla Lysti piteli takajalkaansa ilmassa. Arvasin jo, mikä siinä on. Autolla huuhtelin tassun ja sieltä löytyi noin sentin halkaisijaltaan oleva verestävä ihopuutos. Kävin sanomassa koetoimitsijalle, että meidän pitää keskeyttää kisa ja josko hän tulisi katsomaan tassun, jotta saadaan rahat takaisin, koska eläinlääkärille koiraa en sen takia vie. Seuraava vaihe oli tragikoominen. Otin Lystin autosta uudelleen. Sen tassut oli ihan kivituhkassa ja sorassa. Huuhdoin aluksi väärää takatassua. Sitten vaihdoin tassua. Vettä oli enää liraus jäljellä, jolla sain vähän vammakohtaa näkyviin. Niin vähän, että hentoa punoitusta saattoi juuri erottaa harmaakuorrutteisesta tassusta 2 millin alueella. Koetoimitsija kuitenkin uskoi, että vamma on oikeasti isompi ja koira linkuttaa eikä sitä ole syytä revityttää kisoissa, joten siinä ei ollut ongelmaa.\nSitten ajettiin kotiin. Päivän hyvät: keinu, puomi ja yleistuntuma. Huonot: A:n alastulo ja tassu.\nLähettänyt Eeva/Kolmiokorvat klo 15:04 0 kommenttia\nLähettänyt Eeva/Kolmiokorvat klo 11:35 6 kommenttia


Sami Laakkonen | tekniikanihmelapsi.com- Part 4\nPlaystation 3 konsoli testissä ja arvostelussa\n21 Comments\t/ Blu-ray, konsolit, PS3 / By Sami Laakkonen\nNyt kun on kaksi muuta uusimman sukupolven konsolia jo käyty läpi tekniikanihmelapsessa, niin on korkea aika tehdä artikkeli ehkä siitä isoimmasta, kalleimmasta ja eniten ominaisuuksia sisältävästä konsolista eli Playstation 3:sta. Tässä ensimmäisessä PS3 artikkelissa käyn läpi konsolin ulkoapäin ja katson mitä liitäntöjä siitä löytyy. Jatkossa tulee lisää juttua eri toiminnoista ja ominaisuuksista, joita tässä tehokoneessa …\nPlaystation 3 konsoli testissä ja arvostelussa Read More »\nHDTV lähetyksiä tulossa antenniverkkoon\n9 Comments\t/ Full HD, HD Ready, HDTV, kotiteatteri / By Sami Laakkonen\nAntenniverkon HDTV eli teräväpiirtolähetyksiä on jo hetken aikaa odoteltu. Kaapeli- ja satelliittijakelussa on jo tovin aikaa saanut nauttia terävämmästä televisiokuvasta, joka parantaa huomattavasi kuvanlaatua uusien taulutelevisioiden avulla. Nykyinen digi-tv kyllä paransi televisiokuvan laatua lähinnä poistamalla ylimääräistä kohinaa ja varjokuvia entisestä analogisesta lähetyksestä. Monilla kuitenkin on ollut ongelmia digi-tv:n raja-alueilla, jossa signaali on heikko. Digitelevision kuvaa …\nHDTV lähetyksiä tulossa antenniverkkoon Read More »\n11 Comments\t/ autot, elokuvat, muut / By Sami Laakkonen\nUusin PlusTv tarjous löytyy plustv.fi kotisivuilta. Tällä hetkellä uusin PlusTv tarjous on PlusTv Verraton, jossa säästät, kun tilaat sen ilman avausmaksua. Tilaus on puolen vuoden määräaikainen tilaus. Verraton kanavapaketissa voit valita vapaasti seitsemän kanavaa ja vaihtaa niitä vaikka kuukausittain. Näin säästät 39,90 euroa, kun tilaat PlusTv:n netistä. Voit valita tähän Verraton pakettiin 7 kanavaa näistä …\nPlusTv tarjous Read More »\nPioneer KURO plasma-tv käyttökokemuksia – PDP-LX5090H\n14 Comments\t/ Blu-ray, elokuvat, Full HD, HD DVD, kotiteatteri / By Sami Laakkonen\nNyt kun viime viikolla Pioneer ilmoitti, että se aikoo lopettaa kokonaan televisioiden valmistuksen, niin tuntuu jotenkin haikealta arvostella tätä kyseistä taulutelevisiota. Pioneer Kuro plasmatv on valittu monissa julkaisuissa, niin netissä kuin printtimediassakin parhaaksi televisioksi maailmassa, joten on erittäin sääli, että näitä huipputelevisioita ei tulla enää valmistamaan Pioneerin toimesta. Pioneer lakkauttaa kaikki Kuro malliston plasmatelevisiot sekä LCD-televisiot, …\nPioneer KURO plasma-tv käyttökokemuksia – PDP-LX5090H Read More »\n13 Comments\t/ HIFI, kotiteatteri, muut / By Sami Laakkonen\nViime kuukausina tämä blogi ei ole ehkä päivittynyt ihan niin usein kuin olisin itse halunnut sen päivittyvän. Nelihenkisen perheen kanssa kiirettä riittää iltapäivisin ja viikonloppuisin. Varsinkin, kun lapset ovat vielä kotona päivisin ja töitä pitää tehdä myös iltaisin, jotta saa kinkkua leivän päälle. Jotenkin siinä sivussa olen tätä blogia kuitenkin pyörittänyt nyt jo yli vuoden …\nHifimaailma 1-2009 Read More »\ntekniikanihmelapsi.com päivitetty WordPress 2.7 versioon\n10 Comments\t/ muut / By Sami Laakkonen\nSain vihdoin päivitettyä blogialustan uusimpaan WordPress versioon, joka tällä hetkellä kantaa versionumeroa 2.7 “Coltrane”. Päivitys näyttäisi menneen hyvin läpi, vaikka yksi plugin eli lisäosa ei ollutkaan suoraan yhteensopiva tämän wordpress 2.7 version kanssa. Suosituimmat artikkelit lakkasivat hetken aikaa näkymästä ja siihen käytetty plugin Popularity Contest ei suostunut aktivoitumaan, kun päivitin pluginin uusimpaan versioon. Virheenä erittäin …\ntekniikanihmelapsi.com päivitetty WordPress 2.7 versioon Read More »\nPioneer KURO plasmatelevisio testissä\n10 Comments\t/ Full HD, kotiteatteri / By Sami Laakkonen\nTekniikanihmelapsi.com:ssa on ollut hetken aikaa testissä Pioneerin 50″ plasmatelevisio mallimerkinnältään PDP-LX5090H. Tämä kyseinen malli on valittu monesti parhaaksi taulutelevisioksi monissa lehdissä ja verkkojulkaisuissa. Nyt ajattelin kirjoitella tästä kotiteatterin kuvanlähteestä muutamia artikkeleita eri aihealuiden mukaan. Tässä ensimmäisessä artikkelissa käyn läpi Pioneer KURO plasmatelevision ulkoapäin ja esittelen siitä löytyvät liitännät. Jatkossa tulossa lisää juttua kuvanlaadusta, käytöstä sekä …\nPioneer KURO plasmatelevisio testissä Read More »\n← Previous Page 1 … 3 4 5 … 27 Next Page →


Kielitaidosta ei kannata tehdä kynnyskysymystä, korostaa EK: n asiantuntija Mikko Vieltojärvi:\n«Ulkomainen opiskelija voi pärjätä yllättävän monissa tehtävissä ilman suomen kieltä, kunhan vähän joustoa löytyy puolin ja toisin. Oma vakihenkilökunta taas saa ilmaista treeniä vieraiden kielten käyttöön».\nPaikallistuntemusta opiskelijan kotimaan markkinoista.\n«Suomessa on noin 20 000 ulkomaalaista korkeakouluopiskelijaa. Heistä jopa 90 prosenttia harkitsee myönteisesti Suomeen jäämistä valmistumisensa jälkeen. Kuitenkin heistä vain puolet työllistyy Suomeen ja neljännes päätyy muuttamaan maasta vuoden kuluessa valmistumisestaan. Tämä on valtava menetys niin Suomen valtiolle, elinkeinoelämälle kuin nuorille itselleen. Laitetaan stoppi aivovuodolle!»\n— Jobs in Finland -sivustolla\n— Vastuullinen kesäduuni -sivustolla\nMikko Vieltojärvi, asiantuntija\npuh. 044 534 5294\nLue lisää: ek.fi/ajankohtaista/uutiset


N Pienoisrautatieprojekti: 3/4… 3.11.2012 23:02 Rakennusblogi\nSan Juan Nepomuceno: Sivujen… 2.11.2012 14:10 Rakennusblogi\nItsellä on pieni höylä sitä tarkoitusta varten, sekä puupalikka joka on hiekkapaperilla päälystetty, muutenkin kannattaa ne lankkujen kyljet viistää että istuvat paremmin yhteen, eli ensin taivutus jigiä tai edellistä lankkua vasten, kuivuminen tai lankun jäähdytys että jää muotoonsa ja sitten höyläys ja hionta että istuu sauma kunnolla eikä irvistele. Liimaus klamppien kanssa, toiselle puolelle sama juttu ja siinä sitä on ilta vierähtänytkin ja seuraavana päivänä uudet lankut paikalleen\nSan Juan Nepomuceno: Sivujen… 1.11.2012 19:49 Rakennusblogi\nTietty tuollaisen lankun höyrystimenkin voi itse tehdä, sellaisilla ne ihan oikeillakin telakoilla noita lankkuja taivuttelee. Eli tekee vaikkapa fanerista tarpeellisen pitkän arkun joka on toisesta päästä ovella (luukulla) suljettu. Sinne johdetaan höyryä joka saadaan aikaiseksi esim vanhan kaffipannun nokasta putkea pitkin. Muutaman minuutin höyrystämisen jälkeen tuollaisen kylkilankun voi vääntää melkeimpä solmuun, paljon parempi konsti kuin vedessä liottaminen.\nMyöskin tuollainen tehokas hiustenkuivaaja tai kuumailmapuhallin on joskus hyvä apuväline lämmittämiseen. Silloin vain helposti lämmitettävä alue on niin pistemäistä että lankku taipuu liian terävästi kaarien kohdalta eikä tule sutjakkaan pyöreätä muotoa. Ongelmahan noissa malleissa on että kaaret on niin harvassa ja silloin helposti tulee kulmikkaita taivutuksia. Siksi mieluummin käytän taivutusjigiä muodon hakemiseen jolloin saa paremman muodon aikaiseksi ja vasta sitten liimaan paikallen. Kun totuus on tässä mallailussa, että hoppuilemalla ei tule kuin, noh kyllähän kaikki tietää. Rakentelee vaikka paria kolmea mallia yhtä aikaa jos tulee odotellessa aika pitkäksi.\nSan Juan Nepomuceno: Sivujen… 31.10.2012 00:29 Rakennusblogi\nMyös lautoja voi lämmittää isolla kolvilla jigiä vasten, silloin saa luonnollisemman kaaren aikaiseksi, noilla pihdeillä helposti jää hieman kulmikkaaksi, toinen konsti höyrystämisen lisäksi on laittaa lauta mikroaaltouuniin ja lämmittää siellä (pirkkaniksi, mutta toimii) taikka tavalliseen uuniin\nKolvilämmitys ja jigi\nMatti kun poikkeat pajalla saat meiltä tuollaiset pihdit, en käytä niitä enään ollenkaan.\nNuo Matin linkkaamat klampit on kanssa oiva apuväline, puuhapajalla on niitä kanssa.\nNaulauksessa kannattaa harkita käyttävänsä puunauloja joita tekee itse esim bambusta, jota on helppo vedellä reikien läpi että saa haluamansa vahvuisia.\nEsim tuollaisen kellosepille tarkoitetun levyn läpi kun vetää soiron saa haluamansa vahvuuksisia nauloja aikaiseksi, tosin pinta kannattaa hioa suoraksi, sillä tuo on kiillotettu ja kiinantekoa ja reikien reunat on pyöreät. Kun hioo pinnan suoraksi ja reunat teräväksi puree hienosti puuhun. Mallareille tarkoitettu samanlainen maksaa mallikaupoissa yli 20€. Tuon kauppiaan valikoimaa muutenkin kannattaa käydä läpi, löytyy kivoja pieniä puristimia yms ja toimitus on ollut nopeaa.\nN Pienoisrautatieprojekti… 16.10.2012 08:56 Rakennusblogi\nTorborg 12.10.2012 10:06 Malli\nSiisti pååtti. hyvä kun jaksoit nysvätä sen loppuun asti. Mitäs ajattelit seuraavaksi rakentaa?\nMP Royal Enfield 1.9.2012 00:05 Referenssi\nTaitaa olla wanha ratapyörä\ntuollaista olisi kiva entisöidä\nLouhi, Dragon 29.8.2012 18:31 Malli\nLouhi, Dragon 29.8.2012 06:30 Malli\nLouhi, Dragon 28.8.2012 08:53 Malli\nSivu ladattiin 9.12.2021 klo 06:01


LSU Tiedostopääte - Mitä on .lsu ja miten avata? - ReviverSoft\nEtusivu » Tiedostotunnisteet » L » LSU Tiedostopääte\nKehittäjä: Neon Software\nTiedostotyyppi: LANsurveyor Map\nOlet täällä, koska sinulla on tiedosto, joka on tiedostopääte päättyy .lsu. Tiedostot, joiden tiedostopääte .lsu voidaan laukaista ainoastaan tietyissä sovelluksissa. On mahdollista, että .lsu tiedostot ovat tiedostoja sijaan asiakirjoja tai media, mikä tarkoittaa he ole tarkoitettu katsottavaksi ollenkaan.\nmikä on .lsu&nbsptiedoston?\nNäitä tiedostoja käytetään viittaamaan verkkoon kartan tiedostot LANsurveyor luotu. Vaikka LSR tiedostot viittaavat raportit keräämien LANsurveyor sovelluksen, LSU tiedostot ovat tarkempia kuin ne viittaavat verkkokartta tiedostoja tai visuaalisesti laitteita, jotka on kytketty LANsurveyor-seurataan verkoissa. Nämä tiedostot eivät sisällä koko mietintöä kuten LSR-tiedostoja, mutta ne useimmiten sisältävät verkko karttoja minkä vuoksi nämä tiedostot kutsutaan myös LANsurveyor Maps. LSU-tiedostot voidaan avata LANsurveyor ohjelmisto, ohjelma, joka tekee verkon kartoitus niin yksinkertaista kuin koskaan. Se on ohjelma, joka käyttää ainutlaatuinen tekniikka automaattinen löytö käyttäjän verkosto sekä tuotannon kattavan verkon kartat, jotka voi katsella helposti. Nämä verkkopalvelut esittämät kartat tämän ohjelmiston, joka voi katsella helposti ovat LSU tiedostoja ja ne tekevät helpoksi kartoittaa verkkonsa käyttäen LANsurveyor.\nmiten avata .lsu tiedoston?\nLaunch .lsu tiedosto tai jokin muu tiedosto tietokoneeseen, kaksoisnapsauttamalla sitä. Jos tiedosto yhdistykset perustettu oikein, sovellus, joka on tarkoitus avata .lsu tiedosto avaa se. On mahdollista, et ehkä ladata tai ostaa oikean soveltamisen. On myös mahdollista, että sinulla on oikea sovellus tietokoneeseen, mutta .lsu tiedostoja ei vielä liittyy siihen. Tässä tapauksessa, kun yrität avata .lsu tiedoston, voit kertoa Windows mikä sovellus on oikea kyseisen tiedoston. Siitä lähtien, avaamalla .lsu tiedosto avautuu oikean soveltamisen. Klikkaa tästä vahvistaa .lsu tiedostokytkennän virheitä\nsovelluksia, jotka avaavat .lsu tiedosto\nVaro nimetä laajennus .lsu&nbsptiedostoja tai muita tiedostoja. Tämä ei muuta tiedostotyyppiä. Ainoa erityinen muuntaminen ohjelmisto voi muuttaa tiedoston yhdestä tiedostotyypin toiseen.\nTiedostopääte on asetettu kolmen tai neljän merkin lopussa tiedostonimi, tässä tapauksessa, .lsu.&nbspTiedostopäätteet kertoa minkälainen tiedosto on kyseessä, ja kertoa Windows mitä ohjelmia voi avata sen. Windows usein liittää oletuksena ohjelmaa jokaiselle tiedostopääte, niin että kun kaksoisnapsauttamalla tiedostoa, ohjelma käynnistyy automaattisesti. Kun kyseinen ohjelma ei ole enää tietokoneessa, voit joskus saada virheilmoituksen, kun yrität avata liittyvää tiedostoa.\nKorjaa .lsu- tiedostojen laajennus nyt


Kenellä on valta Suomessa? - Kotimaa - Helsingin Sanomat\nPolitiikan sisärengas pyörii hallituksen ympärillä. Talouselämää hallitsevat ylitse muiden Jaakko Lassila ja Casimir Ehrnrooth. Tiedotusvälineiden toimittajat ovat tulleet osaksi valtajärjestelmää. Kulttuurielämää vartioivat muutosta vastustavat taidejärjestöt.


Korkeatasoiset tutkimusinfrastruktuur - Suomen Akatemia\nKorkeatasoiset tutkimusinfrastruktuurit tukevat COVID-19-tutkimusta\nKoronapandemia-aikana merkittävä osa tutkimuksen tekemisestä ja suurin osa opetuksesta on siirtynyt verkkoon. CSC - Tieteen tietotekniikan keskus Oy vastaa Suomen korkeakoulujen ja tutkimuksen tietoverkon, Funetin toimivuudesta. Tehtävänä on ollut varmistaa, että verkkokapasiteetti käyttäjille riittää ja että esimerkiksi lisenssit verkkoneuvotteluihin toimivat.\n”Kyse on eräänlaisesta huoltovarmuudesta”, CSC:n toimitusjohtaja Kimmo Koski luonnehtii. ”Meillä on hyvä perusta tietotekniikkapalveluille ja infrastruktuurille, ja poikkeustilanteissa toimimiseen on varauduttu”.\nPitkään rakennettu vikasietoinen ja luotettava tietoliikenneympäristö on toiminut poikkeustilanteessa panostustensa edellyttämällä tavalla: ”Valtava kuormituksen lisääntyminen ei ole kaatanut verkkoa, ja mahdolliset esiin tulleet ongelmat on pystytty ratkomaan”, Koski jatkaa.\nCSC on lisäksi mukana useissa eurooppalaisissa koronatutkimusprojekteissa. Se on tarjonnut tutkijoille mahdollisuutta priorisoituun laskentakapasiteettiin COVID-19-epidemiaan liittyvässä tutkimus- tai viranomaisselvityksiä tukevassa laskennassa. CSC antoi myös supertietokoneensa Puhdin tutkijoiden käyttöön pikavauhdilla. Suuren laskentakapasiteettinsa ja tiiviin, monialaisen yhteistyön ansiosta ensimmäiset tulokset saatiin tuotettua noin viikossa.\n”COVID-19-hankkeet ovat käyttäneet noin kolmanneksen supertietokone Puhdin kapasiteetista, ja ajoittain osuus on ollut jopa puolet koko kapasiteetista. Puhtia on muun muassa käytetty apuna neljän suomalaisen tutkimusorganisaation yhteishankkeen mallinnuksissa, joissa on selvitetty koronaviruksen kulkeutumista ja leviämistä ilmassa”, Koski kertoo.\nParhaillaan CSC on luomassa tutkijoille entistäkin parempia edellytyksiä tutkimuksen tekemiseen nopeammin ja paremmilla malleilla. Yksi maailman tehokkaimmista supertietokoneista, EuroHPC-hankkeen (high-performance computing) LUMI-supertietokone sijoitetaan CSC:n Kajaanin datakeskukseen. Poikkeuksellisen suuren yhteiseurooppalaisen investoinnin tuloksena rakennettavan koneen on tarkoitus olla käytössä vuoden 2021 alkupuolella.\n”LUMI tarjoaa massiivisen määrän laskentakapasiteettia ja kyvykkyyttä simulaatioihin, tekoälymenetelmiin ja raskaaseen data-analytiikkaan samassa järjestelmässä. Supertietokoneen käyttäjä- ja resurssihallinta on myös suunniteltu jo valmiiksi tukemaan monikansallisia tutkimushankkeita”, Koski sanoo.\nOperoimansa ELIXIR-osakeskuksen (European Life Science Infrastructure for Biological Information) kautta CSC osallistuu parhaillaan myös EU-komission ja biologisen tiedon infrastruktuurin lanseeraaman COVID-19 dataportaalin rakentamiseen.\n”Tavoitteena on, että laskentaympäristössä olisi mahdollista analysoida julkisen viruksen patogeenin molekyylibiologisen tiedon lisäksi myös isäntäorganismin eli ihmisen sensitiivisiä tietoja, muun muassa geeniperimää. Saaduilla tiedoilla on suoraa vaikutusta muun muassa terveydenhuollon päätöksentekoon”, Koski päättää.\nKuva 1. Supertietokone Puhti 2019 (Atos BullSequana X400). Kuva Mikael Kanerva, CSC.


Eduskuntavaalit 2019| Sivu 335 | Maanpuolustus.net\nFirst Edellinen 335 / 589\nTarviiko esittää tyhmää?\nTarkoitatko nyt rajat auki -poliitikkoja? Todennäköisesti heidän tarvitsee esittää tyhmää.\nNo onneksi sentään ulkoministeriltä löytyy kovaa näyttöä. Vaikkapa ensiksi hänen ykkösprioriteettinsa eli sopimus Irakiin palautuksista. Vai miten se meni?\nReactions: Kent Uranium ja skärdis\nEikai Halla-ahokaan ole puhunut nyt maassaolevien yhtä-äkkisestä poistamisesta. Se prosessi pyörii hitaasti viranomaisten suorittamana. Sen sijaan hän on esittänyt konkreettisia toimenpiteitä vetovoimatekijöiden karsimiseksi jatkossa:\nTurvapaikkashoppailijoiden käännyttäminen rajalta, kun he tulevat turvallisesta maasta kuten Ruotsista. Tämä on melko radikaali keino ja edellyttää rajavalvonnan palauttamista, mutta se on silti täysin mahdollinen.\nSuomi myöntää sekä turvapaikan että toissijaisen suojeluaseman neljäksi vuodeksi kerrallaan. Nämä määräajat voitaisiin EU-lain puitteissa lyhentää kolmeen vuoteen ja yhteen vuoteen. Tämä vähentäisi Suomen suhteellista houkuttelevuutta.\nJo nykyinen laki mahdollistaa suojeluntarpeen uudelleentarkastelun, kun määräaikaista oleskelulupaa ollaan jatkamassa. Suojeluasema voidaan lakkauttaa, jos suojeluntarvetta ei enää ole. Tätä mahdollisuutta ei koskaan käytetä.\nVaikka Suomen passi on matkustusasiakirjana yksi maailman arvokkaimmista dokumenteista, kansalaisuuksia jaetaan hyvin löysin kriteerein. Neljän vuoden odotusaika riittää humanitaariselle maahanmuuttajalle. Odotusaika pitäisi pidentää kymmeneen vuoteen ja toimeentulo- ja nuhteettomuusedellytyksiä tiukentaa. Tämäkin vähentäisi Suomen houkuttelevuutta.\nTulkkipalvelujen tarjoaminen vuosia maassa oleskelleille pitäisi lopettaa. Se ylläpitää kielitaidottomuutta ja kotoutumattomuutta.\nSuomen pitäisi soveltaa systemaattisesti ”sisäisen paon mahdollisuutta”. Toisin sanoen esim. irakilaiselta pitäisi ensisijaisesti edellyttää suojelun hakemista oman maan rauhallisilta alueilta.\nKansalaisuus pitäisi olla peruutettavissa vakavien rikosten kuten pahoinpitelyjen tai raiskausten vuoksi.\nTurvapaikkaprosessi pitää keskittää raja-alueilla oleviin keskuksiin (joita esitin jo syksyllä 2015), joista ei pääse mihinkään muuhun suuntaan kuin pois maasta.\nLaittomasti maassa oleville ei pidä tarjota palveluja. Valtiovallan pitää kieltää kuntia tarjoamasta niitä. Ne houkuttelevat Suomeen ihmisiä, joilla ei ole edellytyksiä oleskeluluvan saamiseen.\nLaajamittaista paluumuuttoa etenkin Somaliaan ja Irakiin pitää edistää sekä edellä mainituilla keinoilla että kyseisten maiden kanssa tehtävällä kunnianhimoisella yhteistyöllä.\nReactions: Kent Uranium, Stagideus, Fremen ja 1 muu\nEikö tuo ole jo hoidossa kun Tanska ja Ruotsi laittoivat rajavalvonnan käyntiin. Suomihan ei siihen pysty, koska kansainväliset sopimukset ja menetetty maine..\nVenäjän kanssa Suomi on tämän asian onneksi hoitanut ja ulkoistanut työn venäläisille, niin ei pääse tulokkaat lausumaan taikasanojaan suomalaisille rajamiehille. Hyvä näin.\nReactions: PSS, inscout, Tetra ja 4 muuta\nTarkoitan suomalaisia äänestäjiä. Sitä saa mitä tilaat pätee myös persuille menneisiin ääniin.\nSiellähän Timo "ykkösprioriteetti" Soini on asiaa ollut eturintamassa hoitamassa.. Jopa vihervassareille menneet äänet ovat tässä mielessä syyttömiä, mutta persujen äänestäjät saivat sitä mitä tilasivat.\nEdustuksellisessa demokratiassa äänestäjä ei saa mitä tilaa, suorassa kyllä.\nÄänestäjä saa AINA ansionsa mukaan.\nDemokratia on vain mielipiteiden muokkaajien oligarkia, jossa syy vieritetään kätevästi kansan niskoille.\nOliko brittien kansanäänestys sitä kuuluisaa suoraa demokratiaa?\nKyllä, suomalaiset saavat juuri mitä ansaitsevat, siksi varaudun itse myös tulevaisuuteen jossa lopetan huolehtimasta heidän kohtalostaan.\nSe oli sitova kansanäänestys jota poliittinen eliitti päätti olla noudattamatta.\nMitään riemukulkua ei brittien suorasta demokratiastakaan näytä seuranneen.\nKansanedustajathan siellä neuvottelevat asiasta eikä kansalaiset.\nSveitsissä toimii hyvin joten suoraa demokratiaa ei ole mitään syytä ja perustetta moittia, se on vain vierasta poliitikoille edustuksellisessa järjestelmässä jossa heidän ei tarvitse noudattaa äänestäjien tahtoa.\nOlen samaa mieltä. Suomeen voitaisiin hyvin kopioida Sveitsin lainsäädäntöä. Erityisesti toivoisin Suomeen samanlaista lainsäädäntöä taloudellisten asioiden ja verotuksen osalta.\nJoistakin asioista järjestetään kansanäänestyksiä..mutta likimainkaan kaikista.\nSveitsin liittokokous – Wikipedia\nIhan samalla tavalla kuin meillä, Sveitsissä valitaan 200 kansanedustajaa eduskuntaan jota sielä kutsutaan liittokokoukseksi.. Suomen kuntia vastaavat kantonit edustavat aluehallintoa. Ja niissä on erilaisia käytäntöjä äänestysten suhteen..\nToki meilläkin olisi mahdollista järjestää useammin suoria äänestyksiä..mutta niissäkin on omat haasteensa. Hyvin usein kansalaisten on mahdotonta saada riittävää tietoa mielipiteensä taustaksi..Toisaalta ei ole järkevää tai edes mahdollista kehittää yhteiskuntaa pelkkiin olettamuksiin perustuvien mielikuvien perusteella.\nToimivassa monipuoluejärjestelmässä edustuksellinen demokratia on hyvä tapa järjestää koko yhteiskunnan yhteinen hallinto sekä kaikkia kansalaisia koskeva lainsäädäntö, toimeenpanovalta ja oikeudenkäyttö..Siis vallan ns. kolmijako. Tämän lisäksi meillä on myös erillinen paikallishallinto, kunnat. Sinnekin valitaan edustajat vapailla vaaleilla.\nSinällään myös Suomen järjestelmä toimii hyvin. Kansalaiset saavat sitä mitä haluavat. Ja enemmistö päättää.\nKansalaiset saavat sitä mitä haluavat. Ja enemmistö päättää.


Chat Suomi Vapaita Naisia / Sanoja\nChat suomi vapaita naisia\nOletteko jo tutustuneet? rina Olen rina48, 48 v nainen. Kotipaikkani on Turku. Etsin miestä ystäväksi. Tutustu minuun · Miten saan profiilini tälle paikalle?. seuraa, chat, frive.co, chatit, deitit treffit senssit sinkut, deitti treffi sinkku senssi, sinkut chat, sinkut naiset, super deitti, deitti palvelut, deitti treffi, seuraa turku, pk seuraa kerava, vuokra asunnot turku turku vuokra asunnot vapaat vuokra. Olen vapaa, xl, tumma, mukava, tavallinen työssäkäyvä nainen. Lapset jo maailmalla. Etsin Sinua tavallinen mies, isokokoinen - Deittiseuraa aikuisille, löydä.\n: Chat suomi vapaita naisia\nMIU PORNO ARTEMIS CITY SPA KOKEMUKSIA Tuhmaa kik seuraa sex work jyväskylä\nChat suomi vapaita naisia Private show helsinki girl\nChat suomi vapaita naisia Pano vessassa babe fuck\nChat suomi vapaita naisia 452\nChat suomi vapaita naisia Digitaaliset palvelut Digiklinikka työterveydessä HeiaHeia henkilöstölle Kompassi-seurantatyökalut OmaTyöterveys-puhelinpalvelu Sähköinen terveyskysely Terveyden ja hyvinvoinnin palvelukauppa YritysMehiläinen-raportointi. NauravainenKalat Nainen70v Pori. Ensin lääkäri tarkistaa ulkoiset sukupuolielimet eli häpyhuulet ja emättimen aukon. Olen eronnut kahden aikuisen tyttären äiti. Kunnille Palvelut ikääntyneille Palvelut mielenterveyskuntoutujille Palvelut vammaisille Palvelut kotiin Lastensuojelu Terveydenhuollon kuntapalvelut Terveysasemaulkoistukset Erikoissairaanhoidon palvelut Hoitajavuokraus Lääkäripäivystys Lääkärivuokraus Työterveyspalvelut kunnille. Mehiläisen johto Mehiläisen hallitus.\nOletteko jo tutustuneet? rina Olen rina48, 48 v nainen. Kotipaikkani on Turku. Etsin miestä ystäväksi. Tutustu minuun · Miten saan profiilini tälle paikalle?. 6. syyskuu Livechat: Tervetuloa Livechat-sivustolle Joo ainoat vapaat chatit, joita olen löytänyt ovat seuraavat seksi-chatit. Osa 10 prosentista on naisia esittäviä miehiä, joten hankala laskea kuinka . Mamut saavat Suomessa. Keskustele verkossa Kitee, Suomi. Yli miljoonan Badoo käyttäjän kanssa, löydät jonkun Kitee. Tutustu uusiin kavereihin Kitee Badoossa tänään!.\nrunkku chat sakura escort\nFinnish sex shop salo\nFuck girl queensshow


BB-Salar ei kadu riehumistaan: ”Ei ne välttämättä poista heti” – Stara\nBB-Salar ei kadu riehumistaan: ”Ei ne välttämättä poista heti”\nBig Brother 22.9.2011, 10:00 · Stara.fi\nBig Brother -talossa nähtiin eilen uhkaava välikohtaus, jossa BB-Salar uhkasi pahoinpidellä hänen vieressään pieraisseen Sebastianin. Salar on käyttäytynyt epäasiallisesti ja uhkaavasti jo lukuisia kertoja, mutta eilisen illan tapaus järkytti myös muut asukkaat.\nSalar ei illan mittaan halunnut myöskään sopia tapahtunutta Sebastianin kanssa, vaan pysytteli etäällä miehestä. Raivokohtauksensa aikaan Salar ilmoitti muille asukkaille, että seuraavaksi he näkevät kuinka hän lentää ulos Big Brotherista. Isovelin ratkaisua Salar odotti vielä yölläkin, kun hän keskusteli aiheesta Minnan ja Veeran kanssa.\n– Se voi tapahtua ihan koska vaan. Ei ne välttämättä poista heti, Salar totesi.\nKolmen jälkeen yöllä Salar suostui viimein keskustelemaan asiasta Sebastianin kanssa. Hän pahoitteli tapahtunutta, mutta ei suostunut katumaan sitä.\n– Mä oon pahoillani mun käytöksestä. Se ei tule toistumaan. Mä olisin ehkä ottanut sut kiinni, mutta en olisi lyönyt. Sit se penkki lensi kun mä siirsin sitä. Tilannetta pahensi se, että kaikki nauroi kun ne ei ymmärtänyt että oon tosissani, Salar selitteli.\n– Jos tää oli nyt tässä, niin ei mua haittaa. En kadu sitä. Se tuli tehtyä mikä tuli tehtyä, enkä kadu sitä.\nBB-Veera kertoi toivovansa, ettei Salaria poisteta talosta. Seinäruusuksi haukuttu BB-Minna puolestaan totesi pysyvänsä talossa kunhan olisi hissukseen. Asukkaiden keskuudessa on kuitenkin virinnyt viime päivinä halu päästä Minnasta eroon osittain juuri siksi, että hän ei ole kovin aktiivinen talossa.


Hurja määrä sanktioita jalkakäytävällä ajamisesta! | Autotoday\nHurja määrä sanktioita jalkakäytävällä ajamisesta!\nSuojattomien tienkäyttäjien turvallisuuden parantamiseksi järjestettynä valvontapäivänä keskiviikkona 6.10. poliisi antoi huomautuksia ja liikennevirhemaksuja muun muassa autoilijoille väistämisvelvollisuuden laiminlyönnistä sekä jalkakäytävällä ajeleville polkupyöräilijöille sekä kevyiden sähköajoneuvojen kuljettajille\n– Poliisi joutui päivän aikana puuttumaan kaikkien tienkäyttäjäryhmien toimintaan. Eniten puututtavaa löytyi jalkakäytävillä, joilla oli sinne kuulumattomia tienkäyttäjiä, poliisitarkastaja Heikki Kallio Poliisihallituksesta sanoo.\nPoliisi haluaa muistuttaa siitä, että vain alle 12-vuotias saa ajaa polkupyörää jalkakäytävällä, jollei siitä aiheudu huomattavaa haittaa jalankululle.\nLisäksi sellaista itsestään tasapainottuvaa kevyttä sähköajoneuvoa, joka pysyy tasapainossa myös silloin, kun ajoneuvo ei liiku tai siinä ei ole kuljettajaa, saa kuljettaa myös jalkakäytävällä. Tällöin kuljettajan on kuitenkin annettava jalankulkijalle esteetön kulku.\nJalkakäytävillä paljon sinne kuulumattomia ajoneuvoja\nKallion mukaan poliisi joutui päivän aikana puuttumaan pyöräteille, jalkakäytäville tai liian lähelle suojateitä pysäköityjen ja pysähtyneiden autojen toimintaan antamalla näistä rikkeistä kuusi pysäköintivirhemaksua.\nVäistämisvelvollisuuksien laiminlyönneistä suojateillä ja pyöräteiden jatkeilla annettiin moottorikäyttöisten ajoneuvojen kuljettajille yhteensä 64 huomautusta ja sakkoa.\nPolkupyöräilijöille annettiin yhteensä 534 huomautusta tai liikennevirhemaksua, joista valtaosa johtui jalkakäytävällä ajamisesta ja valojen käyttämättömyydestä hämärässä/pimeässä.\nKevyiden sähköajoneuvojen kuljettajille annettiin 89 sanktiota pääasiassa jalkakäytävällä ajamisesta. Jalankulkijat syyllistyivät 103 kertaa päin punaista valoa kävelemiseen sanktion arvoisesti.\n– Tehovalvonnan tavoitteena oli parantaa suojattomien tienkäyttäjien turvallisuutta. Valvonnassa puututtiin kaikkeen sellaiseen liikennekäyttäytymiseen, joka vaaransi lähinnä jalankulkijoiden, polkupyöräilijöiden ja kevyiden sähköajoneuvon kuljettajien turvallisuutta, Kallio sanoo.\nEdellinen artikkeliRenault-konserni ja Terrafame yhteistyöhön koskien vastuullisia akkumateriaaleja\nSeuraava artikkeliRallicross: Juha Rytkönen tavoittelee finaalipaikkaa MM-sarjan Belgian kisassa


2022 jääkiekon MM-kisat – koe MM-kisahuuma VIP-vieraana! • Tampereen Ilves\nSuomi isännöi 13.-29.5.2022 miesten jääkiekon MM-kisoja. Ottelut pelataan Tampereella sekä Helsingissä, ja Leijonien kotikenttänä toimii uusi Tampereen Kansi Arena. Tutustu VIP-paketteihimme ja varmista itsellesi paikka vuoden 2022 kuumimpaan urheilutapahtumaan!\nTampere Kansi Arena VIP-paketit\nVIP Miracle Club, alkusarja, muut ottelut\nAitiot, alkusarja, muut ottelut\nHelsinki Arena VIP-paketit\nIlves Hockey Oy on mukana 2022 jääkiekon MM-kisojen järjestelytoimikunnassa osallistuen vahvasti turnauksen VIP-pakettien myyntiin. Paketteja on mahdollista ostaa verkkokaupastamme tai ottamalla yhteyttä Ilveksen myyntiosastoon: myynti@ilves.com tai +358 3 225 9400\nKatso tästä koko otteluohjelma ja lohkojako


Keskustelu - H&M äitiyshaalarit? | Sana vapaa | Meidän Perhe\nTietääkö kukaan, onko noissa säätömahdollisuutta vatsan kasvaessa? Katoin tuolla nettisivuilla, mutta siinä ei mainittu. Ois muuten kivan näköiset, mutta mahtuuko ne sitte loppuun asti jalkaan?\nklo 8:48 | 15.1.2007\nMinulla on H&M:n äitiysfarkkuhaalarit. Ovat hyvät ja on säätövaraa sivuissa. Itse olen jo pian äitiyslomalla enkä ole säätövaraa vielä ottanut käyttöön, että luulisi mahtuvan loppuun asti, mahani ei tosin ole omasta mielestäni kovin iso. Ja saahan sitä lisävaraa olkaimista niikuin joku kirjoittikin. Niissä pidetään sitten vyötä ja se on tietysti alhaalla, joten sen tulee tosi pitkä ...\nTaitaa niissä tosiaan sivussa joku säätömahdollisuus olla. Turussa (ja Raisiossa kauppakeskus Myllyssä) ei ollut kun pieniä kokoja S ja XS.\nTurusta löysin kuitenkin alennusmyynneistä ihan kivasti äitiysvaatteita. Harmittaa kun Seinäjoella ei äitiysvaatteita taida olla kuin noissa lastentarvikeliikkeissä ja niiden hinnat onkin sitten jo ihan omaa luokkaansa. En muutenkaan ole käyttänyt mitään merkkivaatteita eli äitiysvaatteiltakaan en mitään hurjia vaadi. Kunhan ovat mukavia pitää.\nklo 13:07 | 14.1.2007\nOstin muutama kuukausi sitten H & M:ltä farkkuhaalarit, luultavasti samanmoiset mitä tarkoitat... Ja on niissä säätömahdollisuus molemmilla sivuilla, eli semmoiset nappiviritykset. Ihan hyvät ja käyttökelpoiset haalarit ne on, mutta ainoa asia mitä jäin kaipaamaan on se, että olisi ollut vieläkin mukavammat jalassa, jos ne vaan olisi strechit. Nyt kun on turvonnut oikeen kunnolla, niin tuntuu et ainoat housut mitä viittis pitää jalassa on semmoset H & M:n trikoopöksyt. Mutta joo, haalareissa on laveyden säätömahdollisuus ja sitten kun oikeen ahistaa, niin voihan olkaimia aina pidentää... Sen verran tuli aikoinaan kaupoissa kierreltyä kun haalareita etsin, että ne on melkeinpä tuplaten kalliimpia ainakin mammavaateliikkeissä, eli maksoivat 80-100¿, kun taas muistaakseni ostamani haalarit maksoivat noin 40¿...\nRavitytsy 35 + 1


Viestintätoimisto Joy & Order Hajauta, älä hajota - 7 vinkkiä etätyöyhteisön koossapitoon - Viestintätoimisto Joy & Order\nViestintätoimisto Joy & Order / työhyvinvointi / Hajauta, älä hajota – 7 vinkkiä etätyöyhteisön koossapitoon\nMiten työyhteisö pidetään yhteisönä, vaikka ollaan fyysisesti eri paikoissa? Miten ehkäistään yksinäisyyttä? Näitä pohditaan nyt, ja hyvästä syystä.\nVuorovaikutuksen ulkopuolelle jättäminen on koulukiusaajien ja tiukkojen uskonyhteisöjen harjoittamaa vallankäyttöä ja vaikuttaa ihmisaivoihin samalla tavalla kuin fyysinen kipu. Eihän teidän työpaikalla aiheuteta kipua tahattomasti? Tiedätkö mitä työkavereillesi kuuluu? Omalle tiimille? Omalle esihenkilölle?\nHajautetut työyhteisöt ja läsnä- ja etätyön limittäminen ovat tulleet jäädäkseen jopa sellaisiin työpaikkoihin, joissa ei vielä vuosi sitten osattu moista kuvitellakaan. Monipaikkaisuus ja paikkariippumattomuus ovat ottaneet ison loikan. Tämä on hyvä asia ympäristön kannalta, mutta ihmisten ja yhteisöjen hyvinvoinnin kannalta tilanne ei ole yhtä selvä. Moni kaipaa selkeitä siirtymiä ja yhteistä läsnäoloa työkavereiden kanssa, ja taistelee päivänsä rytmittämisen ja jaksamisen kanssa.\nNäillä seitsemällä konkreettisella neuvolla torjutaan työarjessa ulkopuolelle tipahtamista, yksinäisyyttä ja työyhteisön hajoamista. Yksikään kohta ei ole rakettitiedettä, mutta näen ja kuulen jatkuvasti, etteivät ne kaikkialla myöskään ole päivänselviä käytäntöjä. Nyt on viimeistään aika ottaa tiukkaan tarkasteluun huonot tavat, jotka ovat vakiintuneet puolivahingossa, kun Suomi siirtyi rytinällä etähommiin, ja omaksua parempia – koska vanhaan ei enää ole paluuta.\nOma, nimetty sähköinen viestintäkanava jutustelulle ja hölinälle: Slackiin, Teamsiin, WhatsAppiin, kunhan on. Kissavideo, laskiaispullakuva, vitsi, hymiö? Kaikki käy. Työkaverista kuuluu elonmerkki ja välillä tulee pidettyä pieni tauko – ihan kuin toimistollakin.\nKamera päälle kokouksissa, jos se teknisesti mitenkään on mahdollista – vähintään kokousten alussa ja yhteisessä keskustelussa. Vaikka haju- ja tuntoaisti jäävät vielä tulevaisuuden teknologian ratkaistavaksi, ainakin näymme ja kuulumme. Ilmeet ja eleet ovat olennainen osa rikasta vuorovaikutusta, jota tarvitsemme tulkitaksemme ja ymmärtääksemme toisia ihmisiä.\nJos yhteys on jatkuvasti huono ja / tai laitteet ryppyilevät, ne kannattaa panna kuntoon ja käyttää ammattiapua tarvittaessa esim. wifin vahvistamiseen. Se mikä vielä viime kevään äkkitilanteessa oli ymmärrettävää, ei enää ole hyväksyttävä tekosyy jatkuvalle tekniselle takkuilulle.\nJos omassa tietokoneessa ei ole kameraa, liitä siihen erillinen web-kamera. Kelvollisen kameran saa parilla kympillä ja muutamalla oikein hyvän.\nPalaveriajat: ei buukata tunnin kokouksia, vaan esimerkiksi 50 minuutin mittaisia. Näin niiden väliin jää 10 minuuttia vessatauolle, happihypylle tai ihan vain juttelemiselle.\nPitäkää välillä rivakka kävelykokous! Koko porukka keskittyy multitaskaamisen sijaan tähän ja nyt, ja lisäksi liikkuminen laittaa aivot töihin. Kävelykokouksen listalle sopivat sellaiset asiat, joissa ei tarvitse esimerkiksi esittää dioja ja jakaa näyttöä. Sopikaa, kuka tekee muistiinpanot heti kokouksen jälkeen ja jakaa ne muille tarkistettavaksi ja täydennettäväksi. Kävelykokouksessa ei toki tarvitse pitää kameroita päällä, mutta mikään ei estä näyttämästä myös naamaa tai maisemaa.\nOletko esihenkilö tai johtaja? Tietääkö tiimisi milloin olet saavutettavissa? Laita kalenteriisi muille näkyvissä olevia kysely- ja juttelutuokioita: sekä kaikille yhteisiä että erikseen varattavia yksityisiä.\nJokainen työyhteisön jäsen päättää toki omalta kohdaltaan, mikä määrä yhteydenpitoa on hyvä ja riittävä. Kaikki eivät samalla tavalla kaipaa jutustelua tai toisten naamojen näkemistä. Erityisesti esihenkilöiden vastuulla on kuitenkin pitää huolta siitä, että kukaan ei tipahda mustaan aukkoon tai edes harmaalle alueelle. Ja jokaisen vastuulla on antaa sen verran elonmerkkejä itsestään, ettei muiden tarvitse ihmetellä.


If teki jättiloikan asiakastyytyväisyydessä | If Vakuutus\nIf teki jättiloikan asiakastyytyväisyydessä\n8.11.2021 09:44:40 EET | If Vakuutus\nIfin henkilöasiakkaiden vakuutuksista vastaava johtaja Tommi Palmu\nKorvausprosessin osalta If sijoittui toimialaa ja muita toimijoita paremmin kaikilla arvioiduilla osa-alueilla, kertoo tuore EPSI Rating -asiakastutkimus. Lisäksi asiakkaiden näkemys Ifin imagosta, tuotteiden ja palveluiden laadusta sekä asiakaskokemuksesta nousi selvästi toimialan keskiarvon yläpuolelle. Tutkimuksessa perinteisesti hyvin pärjänneet pienemmät yhtiöt ovat saaneet kannoilleen digipalveluihin panostavia suurempia toimijoita.\n– Pitkäjänteinen asiakaslähtöinen työmme on kantanut hedelmää, sillä korona-aika teki verkkopalveluistamme asiakkaille entistäkin tarpeellisempia, näkyvämpiä ja tutumpia. Asiakkaat odottavat yhä vaivattomampaa oman vahinkotapahtuman raportointia ja seurantaa. Tähän toiveeseen olemme pystyneet vastaamaan palveluillamme erityisen hyvin, sanoo Ifin henkilöasiakkaiden vakuutuksista vastaava johtaja Tommi Palmu.\nKoko vakuutustoimialan asiakastyytyväisyyden kehitys on kääntynyt nousuun muutaman laskuvuoden jälkeen. Poikkeusaika korosti informoinnin ja aloitteellisuuden merkitystä asiakaspalvelussa ja tässä koko toimiala onnistui hyvin.\nIf saavutti asiakastyytyväisyydessä kokonaisarvosanan 74,5. EPSI Ratingin asteikko on 0-100, jossa yli 70 indeksipistettä on erittäin hyvä tulos. Ifin tuloksessa erotus viime vuoteen oli huikea 4,2 indeksipistettä. Yritysasiakkaiden osalta muutos oli vieläkin suurempi, 6,7 indeksipistettä.\n– Epävarmana aikana asiakkaan rinnalla olemisen tärkeys ja oikean vakuutusturvan varmistaminen korostuvat entisestään. Voimme olla tyytyväisiä, että tutkimuksen mukaan asiakkaat saavat meiltä mitä tarvitsevat ja asiakkuus on vaivatonta. Yritysasiakkaidemme tuloksissa nähdään nyt poikkeuksellisen suuri nousu palveluidemme laadun arvostamisessa. Suunta on vahvasti oikea, sanoo yritysasiakkaista vastaava maajohtaja Aki Jääskeläinen.\nIf sijoittui hyvin myös aiemmin tänä syksynä Asiakkuusindeksi 2021 -tutkimuksessa. Suomalaiset äänestivät Ifin asiakaskokemuksen vakuutus- ja pankkialan parhaaksi sekä asiakasuskollisuuden toiselle sijalle.\n– Suuri kiitos asiakkaillemme arvokkaasta palautteestanne. On hienoa nähdä, että panostuksemme asiakaskokemukseen tuottaa hyvää tulosta ja voimme olla tyytyväisiä yhteiseen tekemiseen. Siitä kiitokset ammattitaitoiselle henkilöstöllemme, jokaiselle ifläiselle, summaa Palmu.\nLue lisää EPSI Rating -asiakaskyselyn tuloksista\nEPSI Data Collection Services haastatteli Vakuutus 2021 -tutkimukseen 969 Suomessa asuvaa yli 18- vuotiasta yksityisasiakasta, sekä 521 yritysasiakasta. Haastattelut tehtiin 22.9.-21.10.2021. Indeksi tuotetaan asteikolla 0–100, jossa 0-60 on tyytymätön, 60-75 on tyytyväinen ja yli 75 erittäin tyytyväinen. Asiakastyytyväisyyden virhemarginaalit ovat yleisesti haarukassa n. +/- 2-3 indeksipistettä asteikolla 0-100. Tilastollinen luottamustaso on 95% ja mallin selitysaste vaihtelee toimijoittain välillä 75-90 %.\nIfin kolmannen vuosineljänneksen tulos on vahva: asiakasmäärä kasvoi ja asiakaspysyvyys säilyi korkealla tasolla3.11.2021 09:58:48 EET | Tiedote\nVakuutusyhtiö If esittää erittäin vahvan tuloksen vuoden 2021 kolmannella vuosineljänneksellä. Pohjoismaiden suurimman vakuutusyhtiön bruttomaksutulo kasvoi 4,1 prosenttia tammi-syyskuussa 2021.\nVakuutusyhtiö If sitoutuu kunnianhimoisiin, tieteellisiin ilmastotavoitteisiin ja edellyttää niiden noudattamista myös kumppaneiltaan29.10.2021 08:11:13 EEST | Tiedote\nPohjoismaiden suurin vakuutusyhtiö If Vakuutus on sitoutunut Science Based Targets ‑aloitteeseen (SBTi). Ifin kunnianhimoiset tieteelliset ilmastotavoitteet ulottuvat noin 3 000:een autoteollisuus- ja autokorjaamoalan kumppaniin sekä lähes tuhanteen toimittajaan korjaus- ja jälleenrakennusaloilla. Tavoitteet myös tukevat Ifin sijoitustoiminnan uudistamista Pariisin ilmastosopimuksen mukaiseksi.\nSuomi jakautuu terveydellisesti kahtia – huonoimmin voivia huolettaa hoitoon pääsy14.10.2021 08:57:45 EEST | Tiedote


Esa Pulliainen - Soundi.fi\nArtisti: Esa Pulliainen\nÄäntä | Kuvaa Anssi Eriksson 15.6.2019\nAgents-kitaristi Esa Pulliainen lukeutuu ehdottomasti kotimaamme tyylitajuisimpiin taitureihin kuusikielisen varressa. Tästä saatiin jälleen videomuotoista todistusaineistoa, kun Ville Valo & Agents kävi konsertoimassa Naapurinvaaran Huvikeskuksessa perjantaina 7. 6.\n10.11.2016 Ruotsi–Suomi-yhteistyötä kauneimmillaan: Weeping Willows ja Esa Pulliainen yhdistivät voimansa\n30.11.2018 Ville Valo & Agents kiertueelle maaliskuussa – Ensiesiintyminen Emma Gaalassa\nArvio julkaistu Soundissa 2/2019. Asko Alanen\nArvio julkaistu Soundissa 7/2018. Asko Alanen\nRuotsi–Suomi-yhteistyötä kauneimmillaan: Weeping Willows ja Esa Pulliainen yhdistivät voimansa\nElävä musiikki Mikko Meriläinen 10.11.2016\nTavastia-klubilla koettiin toissailtana 8.11. kaunis hetki, kun suurena suomi-iskelmän ystävänäkin tunnettu ruotsalaisbändi Weeping Willows sai keikallaan vieraaksi Agents-kitaristi Esa Pulliaisen.


Suomalaiset rahtaavat yhä enemmän viinaa ulkomailta - Taloussanomat - Ilta-Sanomat\nSuomalaiset rahtaavat yhä enemmän viinaa ulkomailta\nAlkoholin matkustajatuonti kasvoi alkuvuonna kymmenen prosenttia.\nJulkaistu: 14.5.2008 12:06\nSuomalaiset tuovat viinaa ja muita alkoholijuomia ulkomailta aiempaa enemmän. Tuoreen tutkimuksen mukaan matkustajatuonti kasvoi tammi-huhtikuussa edellisvuodesta sataprosenttiseksi alkoholiksi muutettuna noin kymmenellä prosentilla.\nLitroina määrä oli 1,9 miljoonaa.Myös savukkeita tuotiin hieman aiempaa enemmän, runsas 200 miljoonaa kappaletta. Tutkimuksesta ilmenee, että väkevien alkoholijuomien ja siiderin tuonti kasvoi. Oluen ja long drink -juomien tuonti sen sijaan väheni.


Hyvästi - Talostakoti\nBy Johanna Lehtinen/ Hullaannu ja Hurmaannu 22. kesäkuuta 2015 klo 23.15\nVoi haikeus, kaunista mutta niin tyhjää! Mutta uudesta talostanne tulee vieläkin upeampi <3\nLyde 22. kesäkuuta 2015 klo 23.31\nHaikeaa kyllä. Nyt vasta päästään uuden kimppuun, kun saattin tuo vanha tyhjäksi ja loppuu tämä edestakainen kuskaaminen. Tällähetkellä täällä on vaan pelkkiä laatikkokasoja, aika epätoivoisen näköistä :-D\nidis & interiööri 22. kesäkuuta 2015 klo 23.18\n<3 Ihania muistoja takataskussa kuitenkin !\nTotta! Ja tuhansittain valokuvia :-)\nMaru 23. kesäkuuta 2015 klo 7.25\nTaatusti hakea hetki. Ihania ja ikimuistoisia hetkiä uudessa upeassa kodissa. <3\nMaikki 23. kesäkuuta 2015 klo 8.32\nScilla 23. kesäkuuta 2015 klo 10.03\nOn se muutto rakkasta kodista haikeaa, vaikka uusi olisi vähintään yhtä ihana. Koti tulee kodiksi elämällä siellä ja uusi koti on vielä vailla yhteisiä muistoja. Me ollaan asuttu nykyisessä kodissa siitä asti kun muutettiin mieheni kanssa yhteen. Siitä on 12 vuotta. Siinä ajassa on tullut kolme lasta elämäämme. Voi olla heilläkin tippa linssissä, kun jätetään hyvästit vanhalle kodille. Tämä on myös mieheni oma lapsuudenkoti, joten muistoja on hänelläkin pitkältä ajalta.\nMutta onnea uuteen kotiin ja ei muutakun uusia muistoja uudelle kodillenne luomaan! :) Ja onhan niitäkin jo jonkun verran raksa-ajalta syntynyt. ;)\nSilja Maaria 23. kesäkuuta 2015 klo 15.37\n<3 Onneksi se pysyy aina teidän entisenä, ihanana kotinanne. :)\nKikka 23. kesäkuuta 2015 klo 21.08\nVarmasti haikeaa. Onneksi on muistot. Ja ne valokuvat.


Kuluttajariitalautakunta ja neuvonta - Minilex\nKuluttajariitalautakunta ja neuvonta\nKuluttajariitalautakunta on tuomioistuinprosessin välttämiseen tarkoitettu kuluttajaviranomainen. Menettely kuluttajariitalautakunnassa on epämuodollista ja tavoitteena on, että kuluttaja kykenee hoitamaan asiansa itse ilman lakimiehen apua. Kuluttajariitalautakunta on puolueeton ja riippumaton ratkaisuelin. Kuluttajat ja elinkeinonharjoittajat ovat tasapuolisesti edustettuna kuluttajariitalautakunnassa. Ennen ratkaisupyynnön tekemistä kuluttajariitalautakuntaan, on suositeltavaa ottaa yhteyttä kuluttajaneuvontaan, jossa saa neuvoja kuluttajansuojaan liittyvissä kysymyksissä.\nKuluttajariitalautakunta antaa ratkaisusuosituksia kuluttajien ja elinkeinonharjoittajien välisiin erimielisyyksiin sekä muihin kuluttajansuojaan liittyviin asioihin. Kuluttajariitalautakunta antaa ratkaisusuosituksia, jotka eivät kuitenkaan saa sellaisia oikeusvaikutuksia, kuin tuomioistuimen tuomio. Elinkeinonharjoittajan ei ole siis pakko noudattaa kuluttajariitalautakunnan antamia suosituksia. Kuluttajariitalautakunnan ratkaisuja noudatetaan kuitenkin melko laajalti ja halutessaan kuluttaja voi viedä asiansa myös tuomioistuimen ratkaistavaksi.


Sami Savio —\n18.2.2019 11:56Puheenvuoro Omaishoitajat, vanhustenhoito\n6.10.2018 15:42Puheenvuoro Ammatillinen koulutus, Nuorisotyöttömyys, Työvoimapula\nSipilän hallitus on toistuvasti esittänyt huolensa Suomea uhkaavasta työvoimapulasta, vaikka yli 200 000 suomalaista on edelleen vailla työtä. Työvoimapulaan vedoten hallituspuolueiden riveistä on useaan otteeseen heitetty ilmoille vaatimuksia muun muassa ulkomaisen työvoiman tarveharkinnan...\n5.9.2018 20:18Puheenvuoro Eduskunta, Lapset ja nuoret\nLasten ja nuorten kanssa työskenteleviä on vuodesta 2003 alkaen velvoitettu esittämään työnantajalle työ- tai virkasuhteeseen ottamisen yhteydessä rikosrekisteriote, josta ilmenevät esimerkiksi mahdolliset lapseen kohdistuneet rikokset, samoin seksuaali-, väkivalta- ja huumausainerikokset. Otetta...\n3.8.2018 10:07Puheenvuoro Esiopetus, Varhaiskasvatus\nOpetusalan ammattijärjestö OAJ on esittänyt julkisuudessa lakisääteisen esiopetusvelvollisuuden ulottamista viisivuotiaisiin lapsiin. Esitys ei ole loppuun asti harkittu. OAJ:n esitys pakollisen esiopetuksen ulottamisesta myös viisivuotiaisiin - ja loppuvuonna syntyneiden osalta jopa tätä...\n11.7.2018 16:20Puheenvuoro EU, hallitus, Maahanmuutto, Perussuomalaiset\nEduskuntatutkimuksen keskuksen johtaja Markku Jokisipilä arvioi perjantaina 6.7. Verkkouutisten haastattelussa perussuomalaisten olevan ainoa puolue, joka edustaa tiukkaa turvapaikkapoliittista linjaa. Jokisipilän mukaan Suomessa ei myöskään ole perussuomalaisten ohella muita aidosti EU-kriittisiä...\n30.5.2018 13:39Puheenvuoro EU, Maahanmuutto, Pääministeri Sipilän hallitus\nEurooppalaisten oikeistohallitusten arvopohjien välillä näyttää olevan suuria eroavaisuuksia. Suomen kannalta erityinen ongelma on maamme hallituksen saamattomuus ja oma-aloitteisuuden puute kansallisesti tärkeissä kysymyksissä.Moni muu eurooppalainen oikeistohallitus puolustaa vahvasti oman maansa...\n6.5.2018 12:53Puheenvuoro Rangaistukset, Seksuaalirikokset\nTuomioistuimien tekemät päätökset poikkeavat valitettavan usein normaalista oikeustajusta. Suomalaisia on kuohuttanut tällä viikolla tuore Korkeimman oikeuden päätös olla myöntämättä valituslupaa tapauksessa, jossa 10-vuotiaan kanssa sukupuoliyhteydessä ollut mies tuomittiin raiskauksen sijaan...\n1.5.2018 22:16Puheenvuoro Maahanmuutto, Maakunta- ja soteuudistus, Työllisyys\nPidin 1.5.2018 seuraavan vappupuheen Tampereen keskustassa.Puhe videoituna:https://www.youtube.com/watch?v=wScjvU-rq_wHyvää vappua, arvoisa yleisö! Olemme kokoontuneet Tampereen keskustaan työväen ja ylioppilaiden juhlapäivänä. Vaikka työllisyys on kohentunut maailmantalouden hyvän vireen myötä,...\n13.4.2018 17:48Puheenvuoro Julkinen talous, Sote-uudistus\nSuomen talous ja työllisyys ovat lähteneet kasvuun maailmantalouden hyvän vireen myötä. Samalla valtion velkaantumistahti on hidastunut merkittävästi. Loppukevään aikana kovalla kiireellä eduskunnassa käsiteltävään maakunta-sote-uudistukseen ja erityisesti sen valinnanvapausmalliin liittyvät...\n19.3.2018 17:10Puheenvuoro Pakkoruotsi, Vapaa kielivalinta\nOpetus- ja kulttuuriministeriö myönsi tänään (19.3.) viidelle kunnalle luvan kokeilla pakollisen ruotsin opetuksen korvaamista jollain muulla kielellä peruskoulun kuudennesta luokasta alkaen. Vapaaehtoinen kielikokeilu supistui siis valitettavan pienimuotoiseksi. Myönteistä kuitenkin on, että luvan...


YK-huippukokous: Valkonauhakampanja marssi Viidennellä avenuella | Fingo\nYK-huippukokous: Valkonauhakampanja marssi Viidennellä avenuella\nKöyhyyden vastaista White Band -päivää vietettiin 10. syyskuuta New Yorkissa osana Labour Day -juhlintaa. Tavoitteena oli ravistella kaupungissa pidettävän YK-huippukoukouksen osallistujia näkemään köyhyys ja sen aiheuttama inhimillinen kärsimys.\nNEW YORK -- New Yorkissa Labour Day keräsi noin 50 000 paikallista ammattiyhdistysaktiivia rekkakuskeista muusikoihin suomalaista vappuparaatia vastaavalle marssille. Marssijat kokoontuivat vanhan päärautatieaseman Grand Central Stationin nurkillle rakentamaan paraatiosastojaan. Marssi suuntautui yhtä New Yorkin tärkeintä valtaväylää ja ostoskatua Viidettä avenueta pitkin kohti pohjoista ja Keskuspuistoa.\nMukana oli myös noin satakunta köyhyyden vastaisen White Band -kampanjan kansalaisjärjestöaktiivia eri puolilta maapalloa. Aktivistit ovat New Yorkissa seuraamassa YK:n vuosituhattavoitteita käsittelevää erityisistuntoa, joka pidetään 14.-16. syyskuuta.\nKampanjan slogan New Yorkissa kuului: "Wake up to poverty!" eli "Avaa silmäsi köyhyydelle!" Tavoitteena on ravistella YK:n kokoukseen matkustavia päättäjiä näkemään köyhyys ja sen aiheuttama inhimillinen kärsimys.\nTunnin myöhässä matkaan päässyt marssi kulki noin 30 korttelin eli noin kahden kilometrin matkan pitkin timanttitalojen ja muotiliikkeiden ja Donald Trump Towerin reunustamaa kauppakatua. Aurinkoisessa ja lämpimässä säässä marssineet akvistit jakoivat köyhyyden vastaisen kampanjan kansainvälistä symbolia, valkoista rannenauhaa, kadun varrelle kokoontuneille kaupunkilaisille. Jopa järjestystä valvoneet poliisit laittoivat nauhoja ranteeseensa mukisematta.


Myydään Mökki tai huvila 3 huonetta - Ylöjärvi Kuru Vähäliikalantie 221 - Etuovi.com 9460799\nEtusivu > Ylöjärvi > Kuru > Kohde 9460799\n3-4h, avok, ph/wc, eteinen, rantasauna, autokatos, 60,0 m², 166 000 €\nMökki tai huvila, Ylöjärvi, Kuru, Vähäliikalantie 221\nYlöjärven Itä-Aureeseen, vain tunnin matkan päähän Tampereelta, on valmistumassa todella näyttävä talviasuttava huvila.Huvilan suunnittelua ovat inspiroineet kauneimmat skandihuvilat ja mökit, joissa moderni rakentaminen ja tyyli kohtaavat täydellisessä harmoniassa. Suunnittelun päätavoitteena oli, että neljän hengen perhe voi viettää siellä koko kesän, majoittaa vieraitaan ja järjestää juhlia ilman, että tila käy vähiin. Jokainen huone on juuri oikean kokoinen ja tilaa on reilusti siellä missä sitä tarvitaan eikä hukkaneliöitä löydy. Tässä huvilassa voit elää totuttujen tapojen mukaan: keittiö sekä pesuhuone ovat täysin varustettuja, mökissä on juokseva vesi ja normaali WC.Yhdeksän henkilön rantasauna on käsityönä paikallaan tehty, ja sen tunnelmallinen käsinveistelty hirsipinta sekä suuri puukiuas luovat mahtavan tunnelman kesäiltoihin.Autokatoksen yhteydessä on runsaasti varastotilaa. Myös kesähuoneen mahdollisuus on huomioitu autokatoksen suunnittelussa, ja sen rakentamisesta voi neuvotella lisätyönä rakennuttajan kanssa.5030 m2:n tasamaatontti on tien viimeinen ja omassa rauhassa metsän keskellä. Tontti on lähes luonnonvarainen, ja omaa lännen suuntaista rantaviivaa on n. 60 metriä. Huvilan isolla terassilla voi nauttia tunnelmallisesta ilta-aurinkomaisemasta.Metsässä liikkumisen ja kalastamisen lisäksi lähistöltä löytyy myös paljon muita aktiviteetteja: Helvetinjärven ja Seitsemisen kansallispuistot sijaitsevat lyhyen ajomatkan päässä ja pienelle hevostallille on matkaa vain pari kilometriä.Etsitkö kakkoskotia, joka on rakennettu mahdollisimman huoltovapaaksi ja huolettomaksi? Arvostatko kaunista luontoa sekä modernia sisustamistyyliä? Olethan yhteydessä ja sovitaan esittely. Ihastut varmasti!Emma Nummela044 545 4588emma.nummela@huom.fi\nVähäliikalantie 221, Kuru, Ylöjärvi\nMökki tai huvila, 3-4h, avok, ph/wc, eteinen, rantasauna, autokatos\n60,0 m², 166 000 €\nVähäliikalantie 221, 34550 Itä-aure\n3 - 4h , avok , ph / wc , eteinen , rantasauna , autokatos\nHuvilan kokonaispinta-ala arvioituna sisämittojen mukaan on noin 79m2. Rakennuslupa-asiakirjojen mukainen kerrosala on 71m2 ja huoneistoala 60m2. Kerrosala: 79 m²\n166 000 € Kiinteistövero:\n110,37 € / vuosi\nTienhoito ja ylläpito: Vähäliikalantien tieosuuskunta. Sähkölämmitystietoja ei ole saatavilla. Naapurin kanssa yhteinen porakaivo, jonka käytöstä käyttö- ja huoltosopimus.\nReilun kokoinen autokatos jossa varastotilat (n. 15 m2) sekä varaus ullakolla kesähuoneelle. Kesähuoneen rakentamisesta mahdollisuus neuvotella rakentajan kanssa.\nEnergiatodistusta ei vaadita vapaa-ajan asuntoihin Lämmitysjärjestelmän kuvaus:\nSähköinen lattialämmitys sekä kamina.\nRakennusmateriaali: Puurunkoinen sekä lautaverhoiltu. Seinien eristeenä käytetty ekovillaa 150mm. Katossa eristettä 250/300mm.\nKeittiövaihtoehdot: musta, korkeakiiltovalkoinen tai tammiviilu. Varustus: erillisuuni, induktioliesi, jääkaappi-pakastin, liesituuletin, astianpesukone ja kaapistot. Työtasot: koivutasot (ostajalla mahdollisuus vaikuttaa materiaaliin)\nPesutiloissa 60x60 laatta. Seinäpinnat osin maalattu. Pesutiloista käynti myös terassille. Katto: STS-paneelia, kirkas haapa, jossa halogeeni-spotit. Varustus: unidrain lattiakaivo, integroitu suihkusadetin, suihkuseinä, wc-istuin, allaskaluste (100cm), peili, pesukoneliitäntä, lämminvesivaraaja ja lattialämmitys.\nTodella tunnelmallinen, n. 10 m2 hirsisauna, joka on paikallaan käsinveistetty. Paikat saunassa n. 9 henkilölle. Edessä iso katettu terassi, joka avautuu suoraan järvelle länteen. Upea ilta-aurinko maisema.\nOlohuone on noin 31,5 m2 ja yhdistää keittiön sekä ruokailutilan. Huonekorkeutta tiloissa on lähes 4 metriä. Varustus: antennivaraus, kamina lasiluukulla, katossa valkolakattua koivusisustusvaneria ja valokiskot. Seinäpinnat koivusisustusvaneria. Lattiapinnat viistereunaista tammilaminaattilankku. Olohuoneesta pääsee suoraan terassille liukuovesta.\nAlakerran makuuhuone: n. 9 m2. Käynti terassille. Lattiapinnat: viistereunaista tammilaminaattilankkua. Seinäpinnat: koivusisutusvaneria. Katto: STS-paneelia, mänty. Parvi: n. 20 m2. Tila on mahdollista jakaa myös väliseinällä. Lattiapinnat: mäntylankkua, joka sävytetty vaaleaksi. Seinäpinnat ja katto materiaalit koivusisustusvaneria. Varustus: kattoikkuna. Alakerrassa makuutilavaraus, n. 4 m2. Tila on ulko-oven vieressä.\nKaapistot ja varasto (n. 15 m2).\n3 150,00 € / vuosi\nTontit on mahdollista lunastaa Metsähallitukselta, joka toimii Suomen valtion edustajana. Tontin lunastushinta:\nRakennuslupa-asiakirjojen mukainen rakennusoikeus: 100 + 25 + 25 m2.\nYlöjärven kaupunki Kuruntie 14, PL 22, 33471 Ylöjärvi p. 03 565 30 000\nasuinrakennus, saunarakennus, autokatos Palvelut ja liikenneyhteydet\nTampereelta tullessa aja Kuruun, mistä käännyt vasemmalle kohti Parkanoa, jonka jälkeen käännyt oikealle Luoteen kohdalta kohti Kihniötä. Itä-aureentieltä käännytään vasemmalle Liikalantielle, jonka jälkeen oikealle Vähäliikalantie. Huvila sijaitsee tien päässä. Ajomatka Tampereelta kestää reilun tunnin.\nVesistön nimi: Pitkäjärvi\nHei! Haluaisin lisätietoja kohteesta: Vähäliikalantie 221, Kuru, Ylöjärvi (http://www.etuovi.com/kohde/9460799).\nFI:9460799, AI:550836, CT:2016-05-27T17:12:06.377+03:00, MT:2016-09-29T04:30:20.622+03:00, PT:2016-05-27T17:12:06.359+03:00, OI:232, DISI:1006, CIC:kivi_2879016